title: Anne-Marie Snellman

text: Anne-Marie Snellman (o.s. Frostell; 23. huhtikuuta 1897 Helsinki – 17. marraskuuta 1976 Karjaa) oli suomalainen toimittaja ja kirjeenvaihtaja, joka tuli tunnetuksi 1950-luvulla seurustelustaan pääministeri ja myöhemmin presidentti Urho Kekkosen kanssa.


title: Anne-Marie Snellman

text: Snellman oli valmistunut ekonomiksi Svenska Handelshögskolanin diplomikirjeenvaihtajalinjalta vuonna 1917 ja filosofian maisteriksi Helsingin yliopistosta 1930-luvun puolivälissä. Hän oli ensin naimisissa Björn Damsténin kanssa ja heille syntyi yksi lapsi, mutta tämä liitto päättyi eroon. Oleskeltuaan parin vuoden ajan Italiassa hän meni naimisiin Suomen Rooman lähestystön sotilasasiamiehenä 1930-luvulla toimineen eversti Gustaf Snellmanin kanssa, joka kuoli syyskuussa 1944 Kannaksen taisteluissa saamiinsa haavoihin. Ann-Marie Snellman avusti 1930-luvulla Italian Helsingin-lähetystöä lehdistökatsauksilla ja toimitti sodan aikana vuoteen 1943 jatkuneita Italiaan suunnattuja radion uutislähetyksiä. Hän toimi 1940-luvun lopulla ja 1950-luvulla amerikkalaisen uutistoimiston Associated Pressin (AP) kirjeenvaihtajana Helsingissä.


title: Anne-Marie Snellman

text: Kekkonen ja Snellman tutustuivat vuonna 1948. Heidän suhteensa tuli julkisuuteen, kun Helsingin Sanomat kertoi 29. joulukuuta 1950 Snellmanin kuuluneen kahdeksi viikoksi Italiaan matkustaneen pääministeri Kekkosen matkaseurueeseen. Snellman puhui suomen ja ruotsin lisäksi italiaa, venäjää, englantia ja ranskaa, ja hän toimi lehden mukaan Kekkosen tulkkina. Kekkosen suhdetta alettiin nyt käsitellä muidenkin lehtien juorupalstoilla, ja tapaus johti myös Helsingin Sanomien omistajan Eljas Erkon ja Kekkosen välien rikkoontumiseen, sillä Kekkonen uskoi Erkon olleen itse laatimassa tätä uutista.


title: Anne-Marie Snellman

text: Kekkosen ja Snellmanin seurustelu jatkui aina 1960-luvun alkuun, siihen saakka kunnes Kekkonen 1963 Jugoslavian-matkansa aikana tutustui Suomen silloisen Moskovan-suurlähettilään Jaakko Hallaman puolisoon Anita Hallamaan.


title: Anne-Marie Snellman

text: Presidentti Kekkonen myönsi Snellmanille Suomen Leijonan komentajamerkin vuonna 1974.


title: Hans Krebs

text: Hans Krebs voi tarkoittaa:


title: Joseph Alanen

text: Otto Joseph Alanen (myös "Joseph-Alanen", 2. marraskuuta 1885 Tampere – 16. toukokuuta 1920 Helsinki) oli suomalainen jugend-tyylisuuntaa edustanut taidemaalari. Hänen maalauksensa olivat pääasiassa Kalevala-aiheisia ja edustivat muinaissuomalaista koristetyyliä.


title: Joseph Alanen

text: Joseph Alanen oli tamperelaisen työnjohtajan poika. Hän valmistui 1905 sähköteknikoksi Tampereen teollisuuskoulusta. Alanen opiskeli Kaarlo Vuoren yksityisoppilaana piirustusta, maalausta ja anatomiaa ja jatkoi taideopintoja Tukholmassa, Hän opiskeli myös Berliinissä ja Dresdenissä vuosina 1906–1910. Siellä hänen opettajinaan olivat muun muassa Hans Dahl ja Lovis Corinth (1858–1925). Suomeen palattuaan hän toimi Tampereen käsityöseminaarin piirustuksen ja väriopin opettajana ja oli myös tamperelaisen Aamulehden taidearvostelijana 1912–1916.


title: Joseph Alanen

text: Joseph Alanen kuoli espanjantautiin vain 34-vuotiaana Helsingissä.


title: Joseph Alanen

text: Ensimmäisen näyttelynsä Alanen piti Palanderin talon ateljeessa vuonna 1910. Seuraava Kalevala-aiheinen näyttely oli Helsingissä. Myöhemmin hän piti omia taidenäyttelyitä mm. Helsingissä Strindbergillä.


title: Joseph Alanen

text: Vuonna 1918 hän vuokrasi Helsingin Siltasaaresta taiteilija Ateljeen yhdessä kuvanveistäjä Aarre Aaltosen ja säveltäjä J. A. A. Pohjanmiehen kanssa.


title: Joseph Alanen

text: Alanen keskittyi maalauksissaan pitkälti Kalevalaan, jota hän lähestyi jugend-tyylistä käsin. Alasella oli muihin suomalaisiin Kalevalan kuvaajiin verrattuna aivan oma muotokielensä. Hän tulkitsi Kalevalaa vahvasti vertauskuvallisena runoelmana. Hänen tyylinsä mukaili tekstiilitaidetta, ja temperatekniikan ansiosta hänen maalauksensa olivat usein freskomaisia. Alanen uudisti Kalevala-taiteen muotokieltä, mutta hänen jugend-tyylinsä oli jo hieman vanhanaikaista teoksia maalatessaan. Hän kuitenkin jatkoi kuolemaansa saakka Kalevala-aiheiden maalaamista. Alanen maalasi yli sata Kalevala-aiheista teosta.


title: Joseph Alanen

text: Alanen maalasi myös joitakin julkisia monumentaaliteoksia, joiden aiheet olivat Suomen historiasta. Tampereen kaupungille hän maalasi "Elinan-surma"-triptyykin ja Tampereen työväenteatteriin teoksen "Hämeen valloitus". Kansallis-Osake-Pankin Tampereen-konttoriin (myöhempi Osuuspankintalo) hän teki seinämaalaukset "Ilmarinen kyntää kyisen pellon" (vuoteen 1912 mennessä) ja "Elonkorjuu" (1917). Niistä ensimmäinen, joka oli lähinnä jäljitelmä Akseli Gallen-Kallelan tunnetusta maalauksesta, tuhottiin pankin väliseinän purkamisen yhteydessä vuonna 1962–1963.


title: Joseph Alanen

text: Joseph Alanen teki myös isänmaallishenkisiä postikorttisarjoja ja mm. puuleikkausina toteutetun "Aktivisti-sarjan". Siinä esiteltiin sisällissodan valkoisen puolen kuuluisia aktivisteja. Alasen oikeistolaisuus ilmeni myös virolaistaustaisen sotapäällikkö Hans Kalmin ihailuna. Kun Kalm perusti 1919 Pohjan pojat -rykmentin Viron vapaustaistelua varten, Alanen suunnitteli rykmentille lipun ja käsivarsimerkin. Myös suojeluskuntamerkin perusversio sekä toistakymmentä suojeluskuntalippua ovat Alasen suunnittelemia.


title: TTR

text: World Snowboard Tour (WST) (entinen TTR) on Terje Håkonsenin, Drew Stevensonin ja Reto Lammin vuonna 2002 perustama lumilautailun maailmankiertue. Kilpailukiertueella on rankingjärjestelmä, joka yhdistää yli 180 itsenäistä eri tasoista lumilautailutapahtumaa. Kaiken tasoiset lumilautailijat kilpailevat kiertueen eri osakilpailuissa keräten rankingpisteitä, joiden perusteella kauden päätteeksi jaetaan "WST World Snowboard Champion" – titteli.


title: TTR

text: Swatch World Snowboard Tour on voittoa tuottamaton organisaatio, jonka tavoitteena on kehittää lumilautailua huippu-urheilulajina ja säilyttää kilpailujen korkealaatuinen taso. WST tekee töitä sen eteen että laji säilyttää perinteisen hauskuutensa ja lajin luovat piirteet huolimatta siitä että kilpaillaan pisteistä freestyle kiertueella.


title: TTR

text: WST-kilpailuja järjestävät ympäri maailmaa yksittäiset kisajärjestäjät. Kilpailuja on eriarvoisia asteikolla 1–6 tähteä. Yksi kiertue kestää noin 10 kuukautta ja huipentuu finaaliin, johon pääsevät eniten pisteitä keränneet laskijat sekä suurempien kisojen voittajat.


title: TTR

text:
Kaudella 2012-2013
WST-kisoissa on neljä lajia:


title: Fredrik Wilhelm Grönqvist

text: Fredrik Wilhelm Grönqvist (5. maaliskuuta 1838 Helsinki – 21. huhtikuuta 1912 Helsinki) oli suomalainen liikemies, joka rakennutti 1880-luvulla Helsingin keskustaan Pohjois-Esplanadin varrelle arkkitehti Theodor Höijerin suunnittelemat Grönqvistin talon ja Hotelli Kämpin. Grönqvist toimi myös rakennusaineteollisuuden suuryrittäjänä.


title: Fredrik Wilhelm Grönqvist

text: Grönqvistin vanhemmat olivat puuseppämestari Anders Johan Grönqvist ja Agneta Forsström. Jäätyään orvoksi 10-vuotiaana hän joutui lopettamaan koulunkäynnin ja ryhtymään satulasepän oppilaaksi. Grönqvist omisti vuosina 1861–1880 ajokalutehtaan Helsingissä ja ryhtyi sitten rakentamaan kiinteistöjä Helsingin keskustaan. Näitä olivat muun muassa 1882–1883 rakennettu Grönqvistin talo Pohjois-Esplanadi 25–27:ssa ja saman kadun varrelle 1886 valmistunut Hotelli Kämp. Grönqvist osti 1886 Helsingin Hietaniemessä toimineen Sanduddin tapettitehtaan ja oli sen toimitusjohtajana 1886–1912. Hän oli perustamassa 1887 Helsingin Asfaltti Oy:tä joka valmisti asfaltin ohella sementtivalutöitä, parkettia ja keinomarmoria. Grönqvist oli tämän yrityksen toimitusjohtajana 1903–1908. Hän omisti vuosina 1907–1912 Jokelan tiilitehtaan Tuusulassa.


title: Fredrik Wilhelm Grönqvist

text: Grönqvist osti myös hienon Rauhanlinna-huvilan Helsingin Kaivopuistosta ja vuonna 1904 Raalan kartanon Nurmijärveltä mutta ei asettunut asumaan kumpaankaan vaan myi sijoituksensa muutaman vuoden kuluttua eteenpäin.


title: Fredrik Wilhelm Grönqvist

text: Grönqvist oli mukana Helsingin kunnallispolitiikassa kaupunginvaltuuston jäsenenä 1877–1879 ja 1881–1895 sekä rahatoimikamarin jäsenenä 1880–1889. Hän sai kunnallisneuvoksen arvonimen 1885.


title: Tuomiopiiri

text: Tuomiopiiri on se maantieteellinen alue, jossa tuomioistuimella on oikeus käyttää tuomiovaltaa. Suomessa käräjäoikeuden tuomiopiiri käsittää yhden tai useamman kunnan alueen. Joissakin tietyissä asioissa voidaan säädöksellä määrätä jonkin käräjäoikeuden tuomiopiiriksi useammankin käräjäoikeuden alue, jolloin tiettyjen asioiden käsittely saadaan keskitetyksi vain joihinkin käräjäoikeuksiin. Hovioikeuden tuomiopiiriin kuuluu usean käräjäoikeuden alue, hallinto-oikeuden tuomiopiiriin yhden tai useamman maakunnan alue ja korkeimman oikeuden tuomiopiirinä on koko Suomi. Aiemmin raastuvanoikeuden tuomiopiirinä oli jonkin kaupungin alue ja kihlakunnanoikeuden alueena käräjäkunta, joka muodostui yhdestä tai useammasta kunnasta tai kunnan osasta.


title: Tuomiopiiri

text: Siitä missä tuomiopiirissä jokin oikeudenkäyntiasia ratkaistaan on määrätty lainsäädännössä. Riita-asia käsitellään siinä tuomiopiirissä, johon vastaajan kotipaikka kuuluu. Rikosasian käsittelypaikkana on se tuomioistuin, jonka tuomiopiirissä rikos on tehty.


title: Ruth Benedict

text: Ruth Benedict (oik. Ruth Fulton; 5. kesäkuuta 1887 – 17. syyskuuta 1948) oli yhdysvaltalainen antropologi. Hän oli merkittävä sosiaaliantropologian pioneeri ja feministinen pioneeri yhteiskuntatieteissä.


title: Ruth Benedict

text: Benedict syntyi New Yorkissa ja valmistui Vassar Collegesta vuonna 1909. Vuonna 1919 hän meni opiskelemaan Columbian yliopistoon, jossa hän opiskeli Franz Boasin oppilaana, ja valmistui filosofian tohtoriksi vuonna 1923. Margaret Mead, jonka kanssa Benedictillä epäillään olleen romanttinen suhde, ja Marvin Opler opiskelivat samassa paikassa ja samaan aikaan Benedictin kanssa.


title: Ruth Benedict

text: Benedictin opettajaa ja mentoria Franz Boasia on kutsuttu yhdysvaltalaisen antropologian isäksi, ja hänen opetuksensa ja näkökulmansa ovat selvästi nähtävissä Benedictin töissä. Boasin kiihkeä egalitarismi vaikutti Benedictiin, joka jatkoi sitä tutkimuksissaan ja kirjoituksissaan.


title: Ruth Benedict

text: Benedictin keskeiset teokset "Kulttuurin muodot" sekä "Krysanteemi ja miekka" ovat menestyksekkäimpiä ja myydyimpiä antropologian kirjoja. Ne levittivät käsitystä, jonka mukaan kulttuurin merkitys persoonallisuuden kehittymiseen on suuri.


title: Ruth Benedict

text: Benedict oli rasismin ja uskonnollisen kiihkoilun suorapuheinen vastustaja. Suvaitsevaisuus korostui kaikessa hänen työssään. Benedict oli kiinnostunut dynamiikasta yksilön ja yhteiskunnan välillä, persoonallisuuden kehittymisestä ja kulttuurin tavoista määrittää persoonallisuutta.


title: Ruth Benedict

text: Ruth Benedictin teos "Kulttuurin muodot" on yksi myydyimpiä ja merkittävimpiä antropologian teoksia. Teos tiivistää kirjoittajan käsitykset kulttuurista perinpohjaisesti ja teoreettisesti. Benedict uskoi opettajansa Franz Boasin tavoin kulttuurin olevan ihmisten valinnan tulos. Kirja koostuu seuraavalla tavalla: Ensimmäiset kappaleet selittävät ”kulttuuristen muotojen teorian” huolellisesti. Kolme etnografista kappaletta kuvaavat Zuni-, Dobu- ja Kwakiutl-intiaanien yhteisöjä selvittäen eri yhteisöjen ”kansanluonnetta”.


title: Ruth Benedict

text: Benedictin mukaan kulttuurit rakentuvat sen mukaan, mitä ihmisyhteisöt kulttuurilaitoksissaan arvostavat ja millaisia sosiaalisia merkityksiä asioille annetaan: nuoruuden korostus, puberteetti, sota, avioliitto, taide. Muut kulttuurin osat muotoutuvat palvelemaan tätä tiettyä ja tietyllä tavalla arvossa pidettyä asiaa. Kulttuurin muotojen tuntemus on sosiaaliselle ajattelulle välttämätöntä ja ajattelu muotoutuu kulttuurin eri muotojen toteutuessa. Benedictin teoreettinen lähestymistapa on kulttuurisissa teorioissa ja vertailuissa. Benedict teki itse kenttätöitä ja Kulttuurin muodot - teoksessa olevat etnografiset esimerkit ovat myös hänen kenttätyötään. Pääpaino ei antropologille epätyypilliseen tapaan ole kuitenkaan etnografioissa ja vertailussa, vaan kulttuurisissa teorioissa. Benedict tutki pienimuotoisia yhteisöjä ja laajensi ymmärrystä suurempien yhteiskuntien ongelmiin soveltaen tutkimustuloksia siellä. Benedictin mukaan ihmiset sitoo yhteen kulttuuri: Yhteiset ideat, tavat, käytänteet ja standardit. Edellä mainittujen tutkiminen on hänen mukaan tie kulttuurin ymmärtämiseen.


title: Monimuotoinen punavihoittuma

text: Monimuotoinen punavihoittuma, joka tunnetaan yleisesti lääketieteessä paremmin nimellä erythema multiforme on ihosairaus, jolle ovat tyypillisiä pyöreät, ihosta koholla olevat kutiavat, punoittavat tai punarenkaiset kokardimaiset muutokset. Taudin vakavassa muodossa muutoksia on myös limakalvoilla. Taudin vakava muoto tunnetaan nimellä Stevens-Johnsonin syndrooma, jota muistuttaa suuresti Lyellin syndrooma.


title: Monimuotoinen punavihoittuma

text: Punavihoittuman diagnoosi hahmottuu kliinisen taudinkuvan perusteella, ja se varmistetaan koepalan avulla.


title: Monimuotoinen punavihoittuma

text: Varsinkin taudin lievä muoto on suhteellisen yleinen. Sitä hoidetaan paikallisesti vesisuihkein, miedoilla kortisonivoiteilla ja varsinkin kutinaa lievittävillä antihistamiineilla. Tauti paranee usein ilman lisäkortisonia itsestäänkin, mutta joskus se voi kestää pitkään eikä hoito tehoa hyvin. Taudin aiheuttaja jää usein tuntemattomaksi, eikä sen syntymekanismia ole täysin selvitetty. Taudin syntyyn näkyy usein liittyvän immunoglobuliini IgM. Taustatekijöistä tiedetään muun muassa infektiot, kuten herpes simplex -virus. Usein kyseessä on lääkeaineihottuma, syynä esimerkiksi sulfa tai antibiootti. Myös epäillyn lääkeaineen nauttiminen on lopetettava.


title: Monimuotoinen punavihoittuma

text: Stevens-Johnsonin syndrooma on hoidettava sairaalassa. Se on hengenvaarallinen ja saattaa vaatia tehohoidon yksikköä. Siellä annetaan korikosteroideja suun kautta tai laskimoon, ja siellä on valmiudet hengityksen turvaamiseen, vaikkapa nopeaan hengitysteiden avaamiseen.


title: Monimuotoinen punavihoittuma

text:
Erythema multiformen ihomuutokset aiheutuvat CLA positiivisten, sytotoksisten T-solujen ryhmittäytymisestä ihomuutoksen keskellä. Muutoksen reunoilla on CD4+ -auttaja-T- ja Langerhanin soluja. Sytotoksiset T-solut reagoivat lääkkeeseen tai mikrobiin ja todennäköisesti ristireagoivat basaalisolukerroksen ja mukoosan antigeenien kanssa aiheuttaen kudostuhoa.
Histologisessa kuvassa nähdään iholeesioiden kohdalla pinnallista perivaskulaarista lymfosyytti-infiltraattia, jonka aiheuttamana dermis on ödeeminen. Lymfosyytit kerääntyvät nauhana dermoepidermaaliseen junktioon ja tuhoavat basaalisen epidermaalisen solukerroksen soluja. Ajan saatossa muutoskohta nekrotisoituu ja rakkuloituu. Vakavissa tautimuodoissa nähdään toksista epidermaalista nekroosia, jossa nekroosi ulottuu koko epidermiksen paksuudelle.


title: Monimuotoinen punavihoittuma

text: Kansainvälisessä ICD-10-tautiluokituksessa sairaus on koodilla L 51.


title: Golden Globe 2009

text: Golden Globe 2009 oli järjestyksessään 66. Golden Globe -palkintogaala, jossa jaettiin palkintoja vuoden 2008 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 11. tammikuuta 2009.


title: Golden Globe 2009

text: Voittajat on listattu ensimmäisenä ja lihavoitu.


title: Jack Wilshere

text: Jack Andrew Garry Wilshere (s. 1. tammikuuta 1992) on englantilainen jalkapalloilija, joka edustaa Englannin Valioliigassa pelaavaa West Ham Unitedia. Hän on pelannut Englannin maajoukkueessa 34 ottelua ja tehnyt niissä kaksi maalia vuosina 2010–2016.


title: Jack Wilshere

text: Wilshere syntyi Stevenagessa, Hertfordshire ja asuu nykyisin Hitchinissä, missä hän varttui. Hän kävi Whitehillin peruskoulun ja yläasteen. Hän oli koulunsa jalkapallojoukkueen kapteeni ikäryhmissä 7-10.


title: Jack Wilshere

text: Wilshere liittyi Arsenal Academyyn lokakuussa 2001 ollessaan yhdeksänvuotias; ennen sitä hän oli pari kuukautta Luton Townin reservissä. Ollessaan 15-vuotias hän oli alle 16-vuotiaiden joukkueen kapteeni ja hän myös pelasi muutaman ottelun alle 18-vuotiaiden joukkueessa. Kesällä 2007 Wilshere oli mukana Champions Youth Cupissa, ja hänen palatessa Englantiin Arsenalin Akatemian valmentaja Steve Bould antoi hänelle avauskokoonpanon paikan alle 18-vuotiaiden avausottelussa Chelseaa vastaan. Hän teki ensimmäisen maalinsa Aston Villa U-18-joukkuetta vastaan 4-1-voitossa. Sen jälkeen hän teki hattutemppun Watfordin U-18-joukkuetta vastaan auttaen joukkueensa Akatemian pokaalin voittoon. Ensimmäisellä kaudellaan U-18-joukkueessa hän teki 13 maalia 18 ottelussaan ollessaan vasta 15-vuotias.


title: Jack Wilshere

text: Helmikuussa 2008, hän debytoi Arsenalin Reserveissä 16-vuotiaana Readingia vastaan, ja teki Arsenalin ainokaisen, ottelu päättyi 1-1. West Hamin reservejä vastaan hän teki unohtumattoman maalin huhtikuussa, ottamalla pallon haltuun ja laukomalla kierteisen pallon vasempaan ylä-nurkkaan, Arsene Wengerin silmien edessä. Hän onnistui tekemään 2-maalia ja 2-syöttöä vain kolmessa ottelussaan 2007-2008 kaudellaan. Hän voitti U-16 Atalanta Cupin finaalin Juventusta vastaan, hänet myös äänestettiin turnauksen parhaaksi pelaajaksi. Hän oli myös tärkeässä roolissa, kun Arsenalin reservi voitti 2009 FA Youth Cupin, tekemällä maalit semi-finaaleissa, ja olemalla ottelun paraspelaaja Liverpoolia vastaan, syöttämällä kahdesti ja osumalla kerran.


title: Jack Wilshere

text: Heinäkuussa 2008 Wilshere valittiin Arsenalin harjoitusotteluihin. Hän debytoi Barnetia vastaan tulemalla kentälle puoliajalla. Hän syötti Jay Simpsonin maalin. Wilshere teki ensimmäiset kaksi maalia Arsenalille 10–2-voitossa Burgenland XI:tä vastaan ja taas muutamaa päivää myöhemmin Stuttgartia vastaan.


title: Jack Wilshere

text: Arsenalin manageri Arsène Wenger antoi Wilsherelle paikan Arsenalin kauden 2008-2009 joukkueeseen. Hän sai pelinumeron 18. Hän debytoi Valioliigassa Blackburn Roversia vastaan Ewood Parkissa syyskuussa 2008, hän tuli Robin van Persien tilalle 84. minuutilla. Kun hän oli vasta 16-vuotias, hän on Arsenalin nuorin debytantti. Hän sivuutti sillä Cesc Fàbregasin. 10. päivää myöhemmin hän teki ensimmäisen maalinsa 6–0-voitossa Sheffield Unitedia vastaan liigacupissa. 25 marraskuuta 2008 Wilshere tuli vaihdosta kentälle Mestarien liigan ottelussa Kiovan Dynamoa vastaan. Hänestä tuli viides 16-vuotias pelaaja, joka on pelannut liigassa. Tammikuussa 2009 Wilshere allekirjoitti ensimmäisen sopimuksensa Arsenalin kanssa.


title: Jack Wilshere

text: Kauden 2009-2010 harjoituksissa Wilshere teki kaksi maalia ja oli ottelun paras pelaaja, kun Arsenal voitti Emirates Cupin. 22. syyskuuta 2009 hän aloitti West Bromwich Albionia vastaan Arsenalin liigacup-ottelun, joka päättyi Arsenalin 2-0-voittoon. Jerome Thomas sai 37. peliminuutilla punaisen kortin työnnettyään Wilshereä päästä.


title: Jack Wilshere

text: 29. tammikuuta 2010 Wilshere lainattiin Boltoniin loppukauden ajaksi. Hän pelasi ensimmäisen ottelunsa Manchester Cityä vastaan 9. helmikuuta. Hän teki ensimmäisen maalinsa Valioliigassa West Hamia vastaan 2–1-voitossa. Hän pelasi vakuuttavan kauden ja Bolton oli halukas pidentämään Wilsheren lainaa mutta Arsenal ei suostunut.


title: Jack Wilshere

text: Kaudella 2010–2011 Wilshere löi itsensä lopullisesti läpi. 15. elokuuta 2010 Wilshere oli ensimmäisen kerran avauksessa Liverpoolia vastaan. Hän aloitti myös Blackpoolia vastaan ja onnistui syöttämään yhden maalin. 15. lokakuuta Wilshere oli avauksessa ensimmäistä kertaa Mestarien liigassa, jossa hän jälleen sai tililleen syöttöpisteen. Upeiden esitysten ansioista fanit äänestivät Wilsheren Arsenalin syyskuun parhaaksi pelaajaksi. 16. elokuuta Wilshere sai ensimmäisen punaisen korttinsa Birmingham Cityä vastaan. 19. elokuuta Wilshere teki ensimmäisen maalinsa Mestareiden liigassa. Hän nosti pallon Andriy Pyatovin yli Emirates Stadiumilla Arsenalin voittaessa Shakhtar Donetskin 5-1. Marraskuussa Wilshere allekirjoitti uuden sopimuksen Arsenalin kanssa. 27. marraskuuta Wilshere iski ensimmäisen Valioliigamaalinsa Arsenalille 4-2-voitossa Aston Villaa vastaan. Wilshere väläytteli osaamistaan myös isoissa otteluissa, muun muassa Mestareiden liigan ottelussa Barcelonaa vastaan. Wilshere johdatti Arsenalin 2-1-kotivoittoon kirjauttaen huikean 93.5 % syöttöprosentin ottelusta. Arsenalin Manageri Arsène Wenger kutsui Wilsheren ottelua erinomaiseksi. Huhtikuussa 2011 Wilshere valittiin Valioliigan kauden parhaaksi nuoreksi pelaajaksi ja hänet valittiin myös kauden tähdistöjoukkueeseen Arsenalin Samir Nasrin ja Bacary Sagnan ohella. Hänet äänestettiin myös Arsenalin kauden parhaaksi pelaajaksi.


title: Jack Wilshere

text: Wilshere ilmoitti 29. syyskuuta 2011 Twitter-tilillään syntyneestä poikavauvastaan Archie Wilsherestä. Päivälleen kaksi vuotta myöhemmin Wilshere ja hänen tyttöystävänsä Lauren Neal saivat toisen lapsensa. Tytär on nimeltään Delilah Grace Wilshere.


title: Jack Wilshere

text: "Statistiikka tarkka sitten 22. tou 2011"


title: Tommi Martikainen

text: Tommi Martikainen (s. 13. tammikuuta 1982) on suomalainen maantiekilpapyöräilijä.


title: Tommi Martikainen

text: Martikainen otti tähän asti merkittävimmän kansainvälisen voittonsa 31. toukokuuta 2008 Tour du Maroc -ajon kolmannella etapilla, jossa hän ajoi yksin karkuun muilta kilpailijoilta.


title: Tommi Martikainen

text: Martikainen voitti aika-ajon Suomen mestaruuden vuonna 2005 sekä sai SM-pronssia maantieajosta vuosina 2006 ja 2016.


title: Tommi Martikainen

text: Martikainen edustaa Suomessa porilaista Koiviston Iskua.


title: Quake Live

text: Quake Live (entiseltä nimeltään Quake Zero) on id Softwaren kehittämä ensimmäisen persoonan ammuntapeli, joka julkistettiin ensimmäistä kertaa vuonna 2007. Kyseessä on selaimella pelattava ilmainen versio Quake III Goldista (Quake 3 Arena ja Team Arena samassa), jota rahoitetaan pelissä olevilla mainoksilla. Peli alkoi suljetulla beta-testillä jo vuonna 2008, mutta avautui kaikille vasta 24. helmikuuta, 2009.


title: Quake Live

text: Quakecon 2008:n keynotepuheessa, John Carmack kertoi ettei Quake Livessä tule olemaan tukea pelimodifikaatioille mutta sitä tullaan päivittämään jatkuvasti ja saattaa tulla sisältämään id:n hyväksymiä pelaajien tekemiä karttoja.


title: Regia Marina

text:
Regia Marina (Italian kuninkaallinen laivasto) perustettiin Italian yhdistyttyä Italian kuningaskunnaksi 1861. Laivasto muodostui perustettaessa lähinnä Sardinian ja Napolin kuningaskuntien laivastoista. Hajanaista laivastoa ja koulutusta alettiin kehittää, ja omien telakoiden puuttuessa luotiin ohjelma alusten tilaamiseksi ulkomailta. Lissan taistelun tappion paljastamien puutteiden korjaamiseksi hankittiin uutta kalustoa. Laivasto osallistui Italian ja Turkin sotaan 1911–1912 ja ensimmäiseen maailmansotaan, jossa se menetti runsaasti kalustoa. Mare Nostrum -hankkeen toteuttamiseksi Benito Mussolini rakensi toisen maailmansodan edellä laivastosta yhden maailman mahtavimmista. Italian muututtua tasavallaksi 1946 laivaston nimeksi tuli Marina Militare Italiana ().
Regia Marina perustettiin 17. maaliskuuta 1861 samanaikaisesti Italian kuningaskunnan perustamisen kanssa. Samoin kuin kuningaskunta muodostui Italian niemimaan valtioiden liitosta, muodostettiin myös Regia Marina liittämällä yhteen Italian niemimaan valtioiden laivastot. Pääosan muodostivat Sardinian ja Napolin kuningaskuntien laivastot, joiden lisäksi tuli yksi sluuppi ja neljä tykkivenettä Toscanan suurherttuakunnasta ja kaksi hinaajaa paavin laivastosta. Laivastoon kuului perustettaessa 90 alusta, jotka olivat sekä purjelaivoja että höyrykonein varustettuja. Vasta perustetulla laivastolla oli lisäksi runsaasti kokeneita merimiehiä.


title: Regia Marina

text: Regia Marinan heikkoutena oli epäyhtenäisyys niin kalustossa, standardeissa sekä toimintatavoissa ja aikaisempien ristiriitojen aiheuttama painolasti erityisesti upseerien välillä. Tätä upseerien välistä kuilua pitivät aluksi yllä vielä erilliset päällystökoulut Genovassa ja Napolissa, ja upseerien yhtenäistäminen alkoi vasta perustettaessa Laivastoakatemiaa Livornoon 1881. Kaluston yhtenäistämistä edisti laivastojen kiivas kehittymistahti kaikkialla maailmassa, mikä pakotti myös Regia Marinan uudistamaan kalustoaan ja kehittämään taktiikkaa uudelle kalustolle. Italialle ei kuitenkaan ollut telakoita, joissa uusia aluksia olisi voitu rakentaa, mutta laivastoministeri, vara-amiraali Carlo di Persano (3. maaliskuuta – 8. joulukuuta 1862) loi edistyksellisen laivasto-ohjelman sotalaivojen ostamiseksi ranskalaisilta ja brittiläisiltä telakoilta.


title: Regia Marina

text: Uuden laivaston tulikoe oli Lissan taistelu 20. heinäkuuta 1866 Italian kolmannessa itsenäisyyssodassa (samanaikainen kuin Seitsemän viikon sota). Taistelu käytiin Itävallan keisarikunnan laivaston ja Regia Marinan välillä lähellä Visin saarta Adrianmerellä. Taistelu on yksi harvoista 1800-luvulla käydyistä laivastotaisteluista. Regia Marinaa komensi amiraali Persano komennossaan 12 rautakylkistä taistelulaivaa ja 17 puurunkoista alusta. Aluksista ainoastaan yksi ("Affondatore") oli uusinta teknologiaa edustava ympäriampuvalla tykkitornilla varustettu alus. Vaikka amiraali Wilhelm von Tegetthoffin johtamilla itävaltalaisilla oli selkeä alivoima, he voittivat paremman taktisen osaamisen ansiosta. Regia Marina menetti taistelussa kaksi panssaroitua alusta ("Palestro" ja "Re d'Italia") sekä 640 miestä.


title: Regia Marina

text: Seuraavina vuosina Regia Marinaa kehitettiin voimakkaasti ottamalla oppia Lissan taistelusta:


title: Regia Marina

text: Italian julistettua 29. syyskuuta 1911 Turkille sodan sai Regia Marina tehtäväkseen kuljettaa Libyaan 30 000 sotilasta 55 kuljetusaluksella. Laivaston alukset osallistuivat Syyrian rannikolla Prevesan ja Santa Mauran taisteluihin sekä taisteluihin Dodekaneeseilla, Punaisellamerellä, ja ne tulittivat Tripolia, jonka maihinnousseet joukot valtasivat 5. lokakuuta. Maavoimien joukot laskettiin maihin Tripoliin 11. lokakuuta ja lisäksi Homsiin, Dernaan ja Benghaziin. Laivaston operaatiot päätti Rhodoksen ja Dodekanesien saarten valtaus toukokuussa 1912.


title: Regia Marina

text: Ennen vuotta 1914 Italia oli rakentanut kuusi Dreadnought-tyyppistä taistelulaivaa ("Dante Alighieri" kokeilualuksena, Conte di Cavour-luokan alukset "Giulio Cesare", "Conte di Cavour" ja "Leonardo da Vinci" sekä Andrea Doria -luokan alukset "Andrea Doria" ja "Caio Duilio"), mutta ne eivät ottaneet osaa ensimmäisen maailmansodan meritaisteluihin.


title: Regia Marina

text: Sodan aikana Regia Marina soti Itävalta-Unkarin keisarillista laivastoa vastaan lähinnä Adrianmerellä. Adrianmeren sota käsitti etupäässä Itävalta-Unkarin laivaston Italian rannikkokohteiden tulitusta sekä sukellusvenesotaa Välimeren alueella. Ympärysvallat pyrkivät pääasiassa rajoittamaan sodankäyntiä alueelle, mikä onnistuikin pinta-alusten osalta, mutta epäonnistui sukellusveneiden osalta.


title: Regia Marina

text: Sodan lopulla Regia Marina kehitti kaksi alustyyppiä. Toinen oli MAS-vene, jollaiset upottivat Itävalta-Unkarin laivaston taistelulaivan "SMS Szent Istvánin" Adrianmerellä 10. kesäkuuta 1918. Toinen oli Mignatta (ihmistorpedo), joka upotti Itävalta-Unkarin laivaston lippulaivan "SMS Viribus Unitisin" Pulan satamassa 1. marraskuuta 1918.


title: Regia Marina

text: Regia Marina menetti ensimmäisessä maailmansodassa kolme taistelulaivaa: predreadnought-taistelulaivan "RN Benedetto Brinin" Brindisissä 27. syyskuuta 1915 ja dreadnoughtin "Leonardo da Vinci" Tarantossa 2. elokuuta 1916 ja vielä kolmannen. Näiden lisäksi maa menetti kaksi panssariristeilijää, kaksi pienempää risteilijää (sekä kaksi laivueenjohtajaa sodan päätyttyä miinoihin), kahdeksan hävittäjää, kuusi torpedovenettä, kaksitoista sukellusvenettä, kaksitoista muuta sotalaivaa. Alusten lisäksi laivasto menetti 267 lentokonetta ja seitsemän ilmalaivaa.


title: Regia Marina

text: Rauhan teossa Regia Marina sai 1919 "SMS Tegetthoffin" (romutettu 1924) ja yhden Radetsky-luokan taistelulaivan, joiden oli tarkoitus korvata uponneet taistelulaivat. Lisäksi Saksa luovutti kolme kevyttä risteilijää, kolme hävittäjää sekä 17 apualusta ja pienempää alusta. Itävalta luovutti yhdeksän hävittäjää, kaksi torpedovenettä sekä 62 apualusta ja pienempää alusta. Kaikki Regia Marinalle määrätyt sukellusveneet kuitenkin romutettiin. Todellisuudessa kuitenkin laivastoa supistettiin johtuen maan talousvaikeuksista.


title: Regia Marina

text: Regia Marina lähetti aluksiaan Espanjan sisällissotaan tukemaan Italiasta lähetettyjä maavoimien yksiköitä. Sinne lähetettiin muun muassa 58 sukellusvenettä, jotka osallistuivat operaatio Ursulaan.


title: Regia Marina

text: Sotien välisenä aikana Regia Marinaa kehitettiin ottamalla Lontoon toisen laivastokokouksen jälkeen lähtökohdaksi Britannian kuninkaallisen laivaston Välimeren laivasto, joka nähtiin laivaston todennäköisimpänä vastustajana. Brittien kokemuksen suoman edun vähentämiseksi otettiin perustaksi pitkän kantaman tykein varustettujen nopeiden ja tulivoimaisten alusten rakentaminen. Nopeuden nostamiseksi jouduttiin kuitenkin keventämään panssarointia ja tykkien kantaman kasvattamiseksi pienentämään kaliiperia.


title: Regia Marina

text: Italian diktaattori Benito Mussolini koki Välimeren hallinnan Uuden Rooman valtakunnan luomisen perustana ja Nizzan, Korsikan, Tunisian ja Balkanin liittämisen mahdollistavana tekijänä. Mussolini julisti Välimeren "meidän mereksemme" ("Mare Nostrum"). Tämän saavuttamiseksi Regia Marinaa vahvistettiin niin, että Italian liittyessä toiseen maailmansotaan 10. kesäkuuta 1940 laivasto oli maailman neljänneksi suurin.


title: Regia Marina

text: Regia Marinalla oli neljä ensimmäisen maailmansodan aikana rakennettua taistelulaivaa, joista kaksi oli modernisoitu ("Cavour" ja "Cesare"), ja lisäksi laivasto sai elokuussa 1940 käyttöönsä kaksi uutta 35 000 tonnin taistelulaivaa ("Littorio" ja "Vittorio Veneto").


title: Regia Marina

text: Regia Marinalla ei ollut käytössään lentotukialusta, mikä oli toisen maailmansodan aikana sen suurin puute. Se joutui tukeutumaan maakentiltä toimivien ilmavoimien suojaan sekä muutamien aluksille sijoitettujen vesikoneiden luomaan ilmakuvaan. Laivoille sijoitetut Meridionali Ro 43 ja Ro 44 koneet soveltuivat ainoastaan tiedusteluun.


title: Regia Marina

text: Laivastoon kuului taistelulaivojen lisäksi yhdeksäntoista pääosin sotien välillä valmistunutta risteilijää, joista seitsemän oli raskaita (8 tuuman pääaseet) ja loput keveitä (6 tuuman pääaseet). Lisäksi oli noin viisikymmentä hävittäjää, 115 sukellusvenettä sekä lukuisa määrä saattajia, moottoritorpedoveneitä ja muita pienempiä aluksia.


title: Regia Marina

text: Laivaston päätukikohdat olivat Taranto (3 taistelulaivaa, 3 raskasta risteilijää, 5 kevyttä risteilijää, 28 hävittäjää ja 22 sukellusvenettä) ja Napoli (taistelulaiva, 4 kevyttä risteilijää, 18 hävittäjää ja 11 sukellusvenettä), ja loput alukset oli hajautettu Messinaan ja Augustaan Sisiliassa, Syrakusaan, Palermoon, Trapaniin ja Cagliariin Sardiniassa, Brindisiin, Bariin, La Speziaan sekä Tobrukiin ja Tripoliin Libyassa, Lerokselle Dodekanesiassa ja Massawaan Punaisenmeren rannikolle.


title: Regia Marina

text: Sotilaallisen voiman tilanne oli Välimerellä toisen maailmansodan puhjetessa määrällisesti tasapainossa. Italian liityttyä sotaan eräät seikat kuitenkin heikensivät sen asemaa, sillä Italialta puuttui muun muassa tutkia ja polttoainetta ja toisaalta Britannialla oli vahvuuksia, joilla se saattoi korvata menetyksiään. Merkittäviä taisteluja Välimerellä olivat Taranton taistelu, Spartiventon taistelu ja Matapanin taistelu. Tarantossa Britannian kuninkaallisen laivaston ilmavoimat hyökkäsi 11. marraskuuta 1940 kahdessa aallossa ja onnistui tekemään toimintakelvottomaksi puolet Italian taistelulaivoista. Saman kuun lopulla käytiin Italian eteläkärjessä Spartiventon taistelu, jossa osapuolina olivat Britannian ja Italian laivastot. 54 minuuttia kestänyt taistelu päättyi ratkaisemattomana. Matapanin taistelu käytiin maaliskuun lopulla 1941 Kreikan vesillä osapuolina Britannian ja Italian laivastot. Italian laivasto kärsi suuria tappioita, ja siltä kiellettiin operaatiot merellä kauempana kuin maakentiltä operoivat koneet voivat toimia, jolloin Kreeta voitiin häiriöttä evakuoida.


title: Regia Marina

text: Ensimmäisenä Bordeaux'hon saapui 4. syyskuuta 1940 Mario Leonin päällikkyydessä sukellusvene "Alessandro Malaspina", ja muutamaa päivää myöhemmin saapuivat "Barbarigo" ja "Dandolo". Syyskuusta joulukuuhun 1940 siirrettiin Italiasta Bordeaux'hon kaikkiaan 27 sukellusvenettä. Punaiseltamereltä saapui neljä venettä toukokuussa 1941 ja helmikuussa 1943 saapui viimeinen "Cagni", jolloin kaikkiaan 32 venettä oli palvellut Atlantilla. Suurimmillaan alusmäärä oli kesäkuussa 1941, jolloin niitä oli 27, mutta määrä supistui yhteentoista joulukuusta 1941 joulukuuhun 1943. Tukikohdan antautuessa siellä oli edelleen kuusi Regia Marinan sukellusvenettä.


title: Regia Marina

text: Tukikohdassa palvelleista 32 veneestä tuhoutui kuusitoista. Alukset tekivät kaikkiaan 189 partiomatkaa upottaen kaikkiaan 101 kauppa-alusta ja joitakin sotalaivoja yhteensä 568 573 rek. tn. Lisäksi vaurioitettiin 200 000 rekisteritonnia kauppa-aluksia. Ensimmäinen italialaisen sukellusveneen ("Alessandro Malaspina", komentaja Mario Leoni) upottama englantilainen rahtilaiva Atlantilla oli British Tanker Companyn 8 406 tonnin tankkeri "British Fame" saattueesta OB193 12. elokuuta.


title: Regia Marina

text:
Regia Marinan Massawaan Eritreaan sijoitettu Punaisenmeren osasto, johon kuului yhdeksän hävittäjää, kaksi sluuppia, kaksi tykkivenettä, viisi moottoritorpedovenettä ja kahdeksan sukellusvenettä, aiheutti Italian sotaan liittymisen jälkeen merkittävän uhan liittoutuneiden kuljetuksille Intian valtamereltä Välimerelle Itä-Afrikan operaatioiden aikana. Uhka lisääntyi Italian vallattua elokuussa 1940 Brittiläisen Somalimaan, mikä mahdollisti sille Berberan sataman käytön.
Juuri ennen Massawan antautumista siirtomaa-alus sluuppi "Eritrea" sekä apuristeilijät "RAMB I" ja "RAMB II" murtautuivat 20. helmikuuta 1941 ulos ja purjehtivat kohti Kobea Japania. Matkalla Uuden Seelannin laivaston kevyt risteilijä "HMNZS Leander" upotti viikkoa myöhemmin "RAMB I:n" Malediivien edustalla, mutta muut pääsivät tavoitteeseen.


title: Regia Marina

text: Pääosa Punaisenmeren laivueesta tuhoutui sodan ensimmäisten kuukausien aikana tai Massawan sataman antauduttua huhtikuussa 1941. Muutamia aluksia kuitenkin selviytyi, esimerkiksi sukellusveneet "Guglielmo", "Gauleo Ferraras", "Perla" ja "Archimede" lähtivät kohti etelää, kiersivät Hyväntoivonniemen ja liittyivät Bordeaux'ssa oleviin sukellusveneisiin. Muutama kauppa-alus purjehti Vichyn Ranskan hallussa olleelle Madagaskarille. Punaisenmeren osaston aiheuttama uhka poistui lopullisesti Italian Itä-Afrikan antauduttua 16. toukokuuta 1941.


title: Regia Marina

text: Saksalaiset vaativat tammikuussa 1942 Italiaa lähettämään keveitä aluksia Mustallemerelle, mikä nähtiin mahdollisena vastalahjana Saksan toimittamista viidestätoista S30-luokan moottoritorpedoveneestä ja viidestätoista R1-luokan miinanraivaajasta Välimerellä. Regia Marina lähetti huhtikuussa viisi 24 tonnin sukellusveneentorjunta-alusta, kuusi sukellusvenettä CB1-6, viisi IV Flottiglian moottoritorpedovenettä (MAS 566-575) ja viisi räjähteillä lastattua venettä Mustallemerelle. Alukset siirrettiin ensin maitse kuorma-autoilla Alppien yli Tonavalle Wieniin ja sitten Tonavaa pitkin Constanțaan Romaniaan, jonne saattue saapui toukokuussa. Laivaston tukikohtana oli Jalta, ja se toimi aktiivisesti ja menestyksellisesti. Lopulta alukset siirrettiin osaksi Saksan laivastoa, ja Neuvostoliitto valtasi Constanțassa jäljellä olevat alukset elokuussa 1944.


title: Regia Marina

text: Regia Marina operoi jatkosodassa Laatokalla neljällä MAS-veneellä. Alukset olivat osa niin kutsuttua Laivasto-osasto K:ta, joka oli muodostettu suomalaisista, saksalaisista ja italialaisista aluksista toimimaan Laatokalla toimivia Neuvostoliiton tykkiveneitä, saattueita ja kuljetusaluksia vastaan Leningradin piirityksen aikana 21. kesäkuuta – 21. lokakuuta 1941. Italialaisten lähtiessä Suomesta Italian MAS-veneet siirrettiin Suomen laivastolle.


title: Regia Marina

text: Italialla oli ennen toista maailmansotaa Kiinassa Tientsinissä miinalaiva "Lepanto" ja tykkivene "Sebastiano Caboto" sekä hieman muita joukkoja puolustamassa alueella Italian vähäisiä kaupallisia etuja. Italian antauduttua miehistöt upottivat aluksensa Shanghaissa, mutta Japani nosti ja liitti ne omaan laivastoonsa nimettyinä "Okitsuksi" ja "Narumiksi".


title: Regia Marina

text: Sodan puhjettua sinne siirrettiin Eritreasta joitakin yksiköitä, koska pelättiin Itä-Afrikassa olevien Italian alueiden menetystä ja siten alusten joutumista Britannialle. Vähän ennen Massawan luhistumista sieltä lähtivät "Eritrea" sekä "RAMB I" ja "RAMB II", joista "RAMB I" tuhoutui Malediivien lähellä Intian valtameressä muiden päästessä määränpäähänsä. "Eritrean" oli tarkoitus toimia Intian valtamerellä saattajana, mutta saatuaan tiedon Italian antautumisesta se siirtyi Ceylonille (Sri Lanka).


title: Regia Marina

text: Vuoden 1943 alussa Italian laivaston sukellusveneet "Comandante Cappellini", "Enrico Tazzoli (S-511)", "Giuseppe Finzi", "Reginaldo Giuliani" ja "Alpino Bagnolini", "Barbarigo" ja "Luigi Torelli" muutettiin Bordeaux'ssa tärkeitä Kaukoidän materiaalikuljetuksia varten. "Barbarigo" upposi Biskajanlahdella ensimmäisen Kaukoidän matkansa alussa. "Cappellini" saapui 10. syyskuuta 1943 Bordeaux'sta Sabangiin matkatessaan kohti Japania, mutta Italian antauduttua Japani miehitti aluksen ja luovutti sen edelleen Saksan laivastolle.


title: Regia Marina

text: Korvauksena Kriegsmarinen piti luovuttaa yhdeksän tyypin VII sukellusvenettä italialaisille, mutta ne olivat edelleen koulutuksessa Saksassa Italian antautuessa, jolloin saksalaiset valtasivat aluksensa takaisin.


title: Regia Marina

text: Italian ja liittoutuneiden solmiman aselevon tultua julkiseksi 8. syyskuuta 1943 Hitler määräsi joukkonsa ottamaan haltuun Pohjois-Italian. Saksalaisten kiristäessä saartorengasta Rooman ympärillä pakenivat kuningas sekä hallitus armeijan johdon kanssa Brindisiin, jossa perustettiin 10. syyskuuta uusi fasisimin vastainen hallitus. Saksalaiset laskuvarjosotilaat pelastivat 12. syyskuuta vangitun Mussolinin, joka perusti Saksan valvonnassa olevan ja Italian pohjoisosaa hallitsevan Pohjois-Italiaan tasavallan.


title: Regia Marina

text: Aseleposopimuksen ehtojen mukaisesti laivasto oli siirrettävä liittoutuneiden määräämään paikkaan. 9. syyskuuta lähti La Speziasta pääosa laivastosta, johon liittyi kolme Genovasta saapunutta risteilijää. Osasto joutui Saksan ilmavoimien yllättämäksi, jolloin taistelulaiva "Roma" upposi Sardinian lähellä Fritz-X-liitopommin osuttua. Alus vei mukanaan 1 253 miehistön jäsentä sekä amiraali Carlo Bergaminin esikuntineen.


title: Regia Marina

text: Sopimusehtoihin kuului myös liittoutuneiden vapaa pääsy Italian sotasatamiin, mutta se ei ollut mahdollista ennen miinoitusten purkua. Sopimusta täydennettiin 23. syyskuuta, jolloin päätettiin Italian laivaston käytöstä. Taistelulaivat ja muutama risteilijä asetettiin reserviin, ja loput risteilijät sekä keveät alukset aloittivat saattajina sekä kuljetusaluksina toimimisen liittoutuneiden laivastoesikunnan ohjeiden mukaan.


title: Regia Marina

text: Vihollisuuksien päätyttyä Regia Marina, joka sodan alkaessa oli ollut maailman neljänneksi suurin, aloitti laajan jälleenvarusteluohjelman toipuakseen sodan tuhoista. Liittoutuneiden kanssa 8. syyskuuta 1943 tehty aselepo ja 23. syyskuuta allekirjoitettu yhteistyösopimus jättivät Regia Marinan onnettomaan tilaan. Pääosa sen tukikohdista oli käyttökelvottomia, satamat miinoitettuja tai uponneiden alusten sulkemia. Kuitenkin sen aluksia oli selvinnyt sodasta runsaasti:Italian muuttuessa kuningaskunnasta tasavallaksi 2. kesäkuuta 1946 Regia Marina otti käyttöön nykyisen nimensä Marina Militare Italiana.


title: Regia Marina

text: Rauhansopimus, joka allekirjoitettiin 10. helmikuuta 1947 Pariisissa, oli Italian laivastolle tuhoisa. Alue- ja kalustomenetysten lisäksi sille asetettiin seuraavat rajoitukset:


title: Regia Marina

text: Lisäksi rauhansopimuksessa Italia velvoitettiin siirtämään voittajavaltioille (Neuvostoliitto, Britannia, Ranska, Kreikka, Jugoslavia ja Albania) sotakorvauksina runsaasti aluksia. Näitä olivat muun muassa seuraavat alukset:


title: Ticket to Ride (täsmennyssivu)

text: Ticket to Ride voi tarkoittaa seuraavia:


title: Alexandra Ripley

text: Alexandra Ripley (8. tammikuuta 1934 – 10. tammikuuta 2004) oli yhdysvaltalainen kirjailija. Hän julkaisi Tuulen viemää-kirjalle Scarlett-jatko-osan vuonna 1991.


title: 3-fosfoglyseriinihappo

text: 3-fosfoglyseriinihappo (CHOP) ja sen anionimuoto 3-fosfoglyseraatti ovat biologisesti tärkeitä molekyylejä. 3-fosfoglyseriinihappo esiintyy välituotteena muun muassa glykolyysissä.


title: 3-fosfoglyseriinihappo

text: Glykolyysissä fosfoglyseraattikinaasientsyymi katalysoi 1,3-bisfosfoglyseraatin muuntumista 3-fosfoglyseriinihapoksi. Samalla vapautuu ATP-molekyyli. 3-fosfoglyseriinihappo muuttuu edelleen 2-fosfoglyseriinihapoksi fosfoglyseraattimutaasientsyymin avulla. Entsyymi siirtää fosfaattiryhmän kolmannesta hiilestä toiseen.


title: 3-fosfoglyseriinihappo

text: 3-fosfoglyseriinihappo on erään aminohapon seriinin esiaste. 3-fosfoglyseraattidehydrogenaasientsyymi katalysoi synteesin ensimmäistä vaihetta, jossa substraattina on 3-fosfoglyseriinihappo. Kolmivaiheisen synteesin lopputuotteina ovat fosfoseriini ja seriini.


title: Raksilan harjoitusjäähalli

text: Raksilan harjoitusjäähalli ("Raksila 2") on vuonna 2008 avattu harjoitushalli, joka sijaitsee Raksilan urheilukeskuksessa, Oulun jäähalliin ja pesäpallostadionin välissä. Halli otettiin käyttöön 6. helmikuuta 2008.


title: Tibbitt–Contwoyto-talvitie

text: Tibbitt–Contwoyto-talvitie () on 568 kilometrin pituinen jokavuotinen talvi- ja jäätie Kanadan Luoteisterritorioissa ja Nunavutissa. Tie avattiin liikenteelle ensimmäistä kertaa vuonna 1982, ja se palvelee Kanadan pohjoisosissa sijaitsevien kaivosten kuljetustarpeita. Tie on avoinna ainoastaan helmi–maaliskuussa, sillä suuri osa tien kokonaispituudesta, 87 % eli 495 kilometriä, kulkee jäätyneiden vesistöjen jäällä, ja loput 73 kilometriä on rakennettu vesistöjä erottavien kannaksien ylitse.


title: Tibbitt–Contwoyto-talvitie

text: Tien rakentaminen alkaa vuosittain tammikuussa lumiaurojen, vesirekkojen, puskutraktorien ja lumitykkien voimalla. Käytössä on myös erikoista kevyttä kalustoa, jolla voidaan liikkua ohuemmilla jäillä. Ensimmäisenä tielinjan jäänpaksuus tutkitaan kelkkaan sijoitetulla kaikuluotaimella, jota vedetään jäällä kevyellä ruotsalaisvalmisteisella Hägglunds-maastoajoneuvolla.


title: Tibbitt–Contwoyto-talvitie

text: Vesistöjen jäälle aurattavan tielinjan leveys on noin 50 metriä, jotta lumimyrskyt eivät puhalla tietä helposti tukkoon, ja jotta vastakkaisiin suuntiin kulkevat ajoneuvot voivat turvallisesti ohittaa toisensa. Lumiaurat poistavat jäältä kaiken lumen, jotta lumi ei muodostaisi lämpöä eristävää kerrosta jään päälle ja jotta jääkuoren paksuus kasvaisi nopeammin. Maakannaksien ylittävällä osuudella tien leveys on 12–15 metriä.


title: Tibbitt–Contwoyto-talvitie

text: Kun jäätieosuudet on saatu aurattua, jään paksuus tarkastetaan vielä poraamalla jääkairalla reikiä jääkuoreen. Tarvittaessa jäätielle ajetaan vettä säiliöautoilla. Kevyt kuormaliikenne sallitaan jään paksuuden ollessa 70 senttimetriä, ja raskaammat kuormat jään paksuuden ollessa 100 senttimetriä.


title: Tibbitt–Contwoyto-talvitie

text: Jäätilanteesta johtuen tielinjaukseen voidaan joutua tekemään muutoksia tien käyttöaikana. Joillakin osuuksilla tyhjille ajoneuvoille on myös erillisiä nopeita kaistoja, joilla voidaan käyttää normaalia suurempaa nopeutta.


title: Tibbitt–Contwoyto-talvitie

text: Täyteen kuormatun yhdistelmäajoneuvon suurin sallittu nopeus jäätiellä on 25 kilometriä tunnissa, joillakin alueilla kuitenkin vain 10 kilometriä tunnissa. Ilman kuormaa liikkuvan ajoneuvon nopeusrajoitus voi paikoin olla jopa 60 kilometriä tunnissa. Turvallisuudesta vastaava yhtiö valvoo jäätiellä nopeutta hyvin tarkasti.


title: Tibbitt–Contwoyto-talvitie

text: Tien varrella on kolme yhdistelmäajoneuvojen kuljettajille tarkoitettua taukopaikkaa: Domejärven huoltoleiri, Lockhartjärvi sekä Lac de Gras.


title: Tibbitt–Contwoyto-talvitie

text: Domejärven huoltoleiri on tarkoitettu tien kunnossapidon tukikohdaksi sekä hätätilanteita varten. Lockhartjärven taukopaikalla on ruokala, peseytymistilat sekä pesula. Lac de Grasin taukopaikka on tarkoitettu kunnossapitoa ja hätätilanteita varten sekä Ekatin kaivoksen pohjoispuolelle matkaavia kuljettajia varten.


title: Tibbitt–Contwoyto-talvitie

text: Yhdistelmäajoneuvojen kuljettajat eivät turvallisuussyistä saa liikkua tiellä yksin. Tämän vuoksi Yellowknifessa sijaitseva liikenteenohjauskeskus lähettää matkaan 2–4 ajoneuvon saattueita 20 minuutin väliajoin. Raskaat ja ylisuuret kuormat lähetetään kello 00:00–06:00 välisenä aikana paikallisen työmatkaliikenteen vuoksi.


title: Tibbitt–Contwoyto-talvitie

text:
Dieselöljy on tien tärkeimpiä kuljetusartikkeleita. Sen lisäksi tiellä kuljetetaan sementtiä, renkaita, ammoniumnitraattia räjähteitä varten, rakennustarvikkeita sekä erilaisia koneistoja ja niiden osia.
Alueen ensimmäinen kuljetusartikkeli oli radiummalmi, jota kuljetettiin Port Radiumista. Toisen maailmansodan sytyttyä radiumin sijasta kaivettiin uraania. Liikenne hoidettiin kesäkuukausina proomuilla.


title: Tibbitt–Contwoyto-talvitie

text: Jäätie avattiin liikenteelle ensimmäisen kerran 1982, jolloin sen käyttäjä oli Lupinin kultakaivos Contwoytojärvellä Nunavutissa. Vuoteen 1998 saakka jäätien urakoitsija oli Echo Bay Mines Limited.


title: Tibbitt–Contwoyto-talvitie

text: Vuodesta 1999 alkaen jäätien rakentamisesta ja huollosta on vastannut Tibbitt to Contwoyto Winter Road Joint Venture, joka on Echo Bay Mines Limitedin, BHP Billitonin ja Rio Tinto Groupiin kuuluvan Diavik Diamond Mined Incorporatedin yhteisyritys. Jäätien suunnittelusta vastaa EBA Engineering, ja rakentamisesta, huollosta, liikenteenohjauksesta sekä muonituksesta vastaavat Nuna Logistics (päätie) ja RTL Enterprises (toissijainen tie). Turvallisuusvalvonnasta vastaa SecureCheck.


title: Tibbitt–Contwoyto-talvitie

text: Vuonna 2007 jäätiellä kuljetettiin ennätykselliset 10 922 pohjoiseen menevää kuormaa, yhteensä 331 000 tonnia. Lukuun ei sisälly 818 kuormaa paluurahtia, yhteensä 15 000 tonnia. Tie oli avoinna kaikkiaan 73 päivää, ja se oli suljettuna vain 91,5 tunnin ajan huonon sään (70 tuntia) tai onnettomuuksien (21,5 tuntia) vuoksi. Jäätiellä liikennöitiin kaikkiaan yli 700 kuljettajan voimin, ja toiminta-aikana tapahtui yhdeksän pientä onnettomuutta ja vain yksi loukkaantuminen. Liikennesääntörikkomuksia todettiin 120 kappaletta, joista suurimmasta osasta annettiin suullinen varoitus. Yhdeksän viiden päivän pituista ja seitsemän koko kauden pituista ajokieltoa annettiin.


title: Tibbitt–Contwoyto-talvitie

text: The History Channel kuvasi vuonna 2007 jäätiellä televisiosarjaa "Ice Road Truckers", jonka Suomessa esitti MTV3 talvella 2009 nimellä "Rekkakuskit jäällä". Tien toiminnasta vastaava kaivosyhtiö oli kuitenkin sitä mieltä, että sarja esitti jäätien kielteisessä valossa, ja yhtiö päätti jättäytyä tulevista kuvausaikeista. Vuonna 2008 jäätielle asetettiin sääntö, joka kielsi kaupalliset mediayhtiöt sekä kuvauslaitteet ajoneuvoissa. Televisiosarjan tuottajat ilmoittivat kuvaavansa sarjan toisen tuotantokauden pohjoisempana Jäämeren rannalla.


title: Tibbitt–Contwoyto-talvitie

text: Vuonna 2008 jäätie avattiin elintarvikekuljetuksille 28. tammikuuta ja muulle liikenteelle seuraavana päivänä. Tie ilmoitettiin suljettavaksi 31. maaliskuuta kello 18, mutta suljettiin virallisesti vasta 7. huhtikuuta.


title: Tao

text: Tao tai TAO voi tarkoittaa seuraavia asioita:


title: Moran Norris

text: Torrance Moran Norris (s. 16. kesäkuuta 1978 Houston, Teksas) on yhdysvaltalainen amerikkalaisen jalkapallon pelaaja. Pelattuaan yliopistotasolla Kansasissa hän sai NFL-varauksensa vuonna 2001. Hänen ammattilaisseuroinaan ovat olleet New Orleans Saints, Houston Texans, San Francisco 49ers ja Detroit Lions.


Luettelo sukupuuttoon metsästetyistä eläimistä käsittää kaikki varmuudella ihmisen metsästämällä sukupuuttoon hävittämät eläinlajit. Luettelossa on myös lajeja, joiden sukupuuton tarkkaa syytä ei tunneta, mutta joiden häviämiseen metsästys on ratkaisevasti vaikuttanut. Niistä lajeista, joilla ei ole virallista suomenkielistä nimeä, on käytetty englanninkielistä nimeä.


title: Li (kiinalainen kosmologia)

text: Li（理 lǐ）on kiinalaisen kosmologian käsite, jota erityisesti uuskungfutselaiset käyttivät ja kehittivät. Se tarkoittaa periaatetta, jonka mukaan qi (氣 energia, elämänenergia) järjestäytyy muodoiksi. "Li" voidaan kääntää sanoilla periaate, laki, luonnonlaki ja kaava tai kaavio. Lin ja qin liitto tuottaa taijin.


title: Li (kiinalainen kosmologia)

text: "Qi" ja "li" olivat keskeiset käsitteet Zhu Xin filosofiassa, kun hän pyrki yhdistämään buddhalaisen ja kungfutselaisen maailmankatsomuksen. Vaikka buddhismissa on litä vastaava käsite, Zhu Xin mielestä se on läsnä jo Yijingissä eli Muutosten kirjassa. Hänen koulunsa tunnetaan "lin koulukuntana".


title: Li (kiinalainen kosmologia)

text: Mukaillen Kongfuzin ja Mengzin näkemystä ihmisen synnynnäisestä hyvyydestä Zhu Xi esitti, että lin (luonnon periaatteiden) ymmärtäminen auttoi elämään esimerkillistä elämää. Tässä mielessä li muistuttaa daolaisuuden keskeistä käsitettä, daoa.


title: Li (kiinalainen kosmologia)

text: Wang Yangming, filosofi, joka vastusti Zhu Xin ajatuksia, oli sitä mieltä, että li ei löydy ympäröivästä maailmasta vaan ihmisestä itsestään.


title: Maailmankansalaisuus

text: Maailmankansalaisuus (myös kosmopoliittisuus, kosmopolitanismi ja globaali kansalaisuus) on tunne olemisesta koko maailman eikä vain jonkin kansallisvaltion kansalainen. Maailmankansalainen tuntee olevansa kotonaan kansainvälisessä ympäristössä. Rotu, uskonto ja tausta eivät merkitse maailmankansalaiselle kovin paljoa.


title: Pirjo Kauppinen

text: Pirjo Helena Kauppinen (1961 – 5. maaliskuuta 2018) oli suomalainen toimittaja ja televisiojuontaja, joka tuli tunnetuksi "Ei koskaan sunnuntaisin"- ja "Divaani"-ohjelmista. Ennen televisiouraansa Kauppinen työskenteli muun muassa "Jaana"-lehden toimittajana sekä Radio Ykkösen päätoimittajana. Hänet tunnettiin myös lempinimellä ja nimimerkillä ”Kaustinen”.


title: Pirjo Kauppinen

text: Kauppinen neliraajahalvaantui vuonna 1998 kaaduttuaan kotinsa kierreportaissa. Hän palasi työelämään reilun vuoden kuluttua, ja alkoi juontamaan "Naisten makasiini" -nimistä ohjelmaa (myöhemmin "Helmi"). Vuonna 2002 Kauppinen valittiin vuoden positiivisimmaksi suomalaiseksi.


title: Pirjo Kauppinen

text: Kauppinen oli naimisissa, ja hänellä oli kaksi aikuista lasta. Kauppisen omaelämäkerta "Elämän polte" ilmestyi vuonna 2003.


title: Bosson

text: Bosson (oik. Staffan Olsson s. 21. helmikuuta 1969) on ruotsalainen laulaja-lauluntekijä.


title: Jim Thomas

text: Jim Thomas on yhdysvaltalainen käsikirjoittaja, joka elää Kaliforniassa. Veljensä John Thomasin kanssa hän on käsikirjoittanut seuraavat elokuvat: "Predator – saalistaja" (1987), "Predator 2" (1990), "Ratkaisun hetket" (1996), "Wild Wild West" (1999) ja "Operaatio Mars" (2000). Lisäksi Thomas opettaa matematiikkaa Metuchen High Schoolissa.


title: John Thomas (käsikirjoittaja)

text: John Thomas on yhdysvaltalainen käsikirjoittaja Kaliforniasta. Yhdessä veljensä Jim Thomasin kanssa hän on käsikirjoittanut seuraavia elokuvia: "Predator – saalistaja" (1987), "Predator 2" (1990), "Ratkaisun hetket" (1996), "Wild Wild West" (1999) ja "Operaatio Mars" (2000).


title: Merida (polkupyörävalmistaja)

text: Merida Industry co., ltd. on taiwanilainen polkupyörävalmistaja.


title: Merida (polkupyörävalmistaja)

text: Yhtiö on perustettu 1972, ja sen kaupallinen toiminta alkoi kesällä 1973, jolloin sillä oli 57 työntekijää.


title: Merida (polkupyörävalmistaja)

text: Merida on tukenut useita huippupyöräilijöitä etenkin maastopyöräilyssä. Heitä ovat mm. Gunn-Rita Dahle Flesjå, Jose Antonio Hermida ja Ralph Näf, sekä maastopyöräilyjoukkueista Multivan Merida biking teamia. Lisäksi Merida on tukenut myös maantiepyöräilyjoukkueita, kuten puolalainen CCC-Polsat-Polkowice sekä virolainen Kalev Sport.


title: Sedevakantismi

text: Sedevakantismi tai sedevacantismi (latinan sanoista "sedes" ’istuin’ ja "vacans" ’vapaa’) on yhteisnimike ajatussuunnille, jotka katsovat, että roomalaiskatolisen kirkon Pyhä istuin on tyhjänä ja että kirkko näin ollen on ilman paavia. Sedevakantismin juuret juontavat Vatikaanin 2. konsiiliin ja sitä seuranneisiin tapahtumiin, sillä se katsoo kirkon silloin jättäneen puhtaan opin ja tradition.


title: Sedevakantismi

text: Klassisen sedevakantismin kannattajat katsovat, että koska kirkosta on tullut hereettinen, ei sillä voi myöskään olla oikeutta vihkiä paaveja itselleen. Näin ollen nykyajan hereettiset paavit (Johannes XXIII:sta tai Paavali VI:sta lähtien) eivät ole oikeita paaveja. Ennen kaikkea sedevakantismit vastustavat Vatikaanin 2. konsiilin avoimuutta ekumenialle ja uskonnonvapaudelle, sekä konsiilia seuranneita jumalanpalvelusuudistuksia.


title: Sedevakantismi

text: Sedevakantisteja löytyy niin roomalaiskatolisen kirkon sisä- kuin myös ulkopuolelta. Jotkut sedevakantistit ovat perustaneet omia kirkkojaan ja nimennyt niille omat paavinsa. Yleisesti näitä "paaveja" pidetään kuitenkin vastapaaveina.


title: Sedevakantismi

text: Tunnettuja sedevakantisteja ovat muun muassa Hutton Gibson ja Lucian Pulvermacher.


title: Bill Duke

text: William Henry "Bill" Duke (s. 26. helmikuuta 1943 Poughkeepsie, New York, Yhdysvallat) on yhdysvaltalainen näyttelijä ja ohjaaja. Hänet tunnetaan mm. elokuvista "A Rage In Harlem" (1991), "Hoodlum" (1997) ja "Deacons For Defense" (2003). Hän on ohjannut myös minisarjan "Miracle's Boys" (2005). Hän on näytellyt myös tv-sarjoissa "Miami Vice", "Karen Sisco", "Fastlane", "Charlien enkelit" ja "Kojak". Bill Duke on afrikkalaista alkuperää oleva amerikkalainen.


title: John Gray (elokuvaohjaaja)

text: John Gray on yhdysvaltalainen elokuvaohjaaja, -käsikirjoittaja ja -tuottaja. Hän on syntyisin New Yorkista. Hänen tuotantonsa koostuu pääosin TV-elokuvista ja TV-sarjoista.


title: Myllymäki (Kankaanpää)

text: Myllymäki on Kankaanpään kaupunginosa, joka sijaitsee Kankaanpään kaupungin keskustan eteläpuolella. Myllymäessä on paljon kerrostaloja ja rivitaloja, omakotialue levittäytyy laajalle "veljesten kaduille" ja näiden vastapäätä luonnonkauniille alueille. Kaupunginosassa sijaitsee myös Myllymäen liikekeskus, jossa toimii palkittu grillikioski, K-market Matkahuollon toimipisteineen ja kodinkonekorjaamo. Baari löytyy liikekeskuksen vieressä olevasta rakennuksesta.


title: Myllymäki (Kankaanpää)

text: Kaupungin palvelujen ja liikkeiden levittäytyminen Myllymäen toiseen päähän (Alko, Lidl, S-market, Halpa-Halli, autohuollot ja katsastusasema, kodinkone- ja elektroniikkamyymälä) kohottaa alueen asumismukavuutta ja toimivuutta ennestään.


title: Peabody-palkinto

text: George Foster Peabody -palkinnot, tavallisemmin Peabody-palkinnot, jaetaan saavutuksista sähköisen viestinnän alalla. Palkinto on nimetty yhdysvaltalaisen liikemiehen ja hyväntekeväisyyden harrastajan George Foster Peabodyn mukaan, ja sen voivat saada sekä tuotantoyhtiöt että yksittäiset henkilöt. Palkinnoista vastaa Georgian yliopistoon kuuluva Grady College of Journalism and Mass Communication, ja valinnat tekee 16-henkinen asiantuntijaraati.


title: Peabody-palkinto

text: Palkinto jaettiin ensimmäisen kerran vuonna 1941, tuolloin ainoastaan radion alalta. Televisio-ohjelmia alettiin palkita vuonna 1948. Myöhempinä vuosina mukaan on tullut uusia kategorioita, kuten www-julkaisut. Teatterilevitykseen tarkoitetut elokuvat on rajattu palkinnon ulkopuolelle.


title: Orajärvi (Pello)

text: Orajärvi on kylä Pellon kunnassa. Kylä sijaitsee vaaramaisemien keskellä noin 16 kilometrin päässä Pellon kirkonkylästä pohjoiseen samannimisen järven rannalla Torniosta Kolariin ja edelleen Kilpisjärvelle johtavan valtatien 21 Kolarintien varrella. Järvi on noin kolme kilometriä pitkä ja noin kilometrin levyinen. Järven luoteispäästä alkaa Orankijoki, jota pitkin vedet laskevat Naamijokeen ja edelleen Tornionjokeen. Kylän asutus on keskittynyt järven lännen puoleiselle sivulle. Etelästä tultaessa kylä alkaa Kiimavaaralta ja kylän asutus sijoittuu pääosin, vanhan valtatien, Orajärventien molemmin puolin sekä Kolarintien varteen. Lisäksi Orajärven kylän asutusta on levittäytynyt pienten yksityisteiden varsille Orajärven läheisyydessä.


title: Orajärvi (Pello)

text: Orajärvellä on asukkaita n. 150. Kylällä toimi aikanaan peruskoulu, joka nyt on lakkautettu. Entinen koulukiinteistö on kyläseuran ja kyläläisten omistuksessa ja aktiivisessa käytössä kylätalona. Kylätalolla on myös kansalaisopiston toimintaa.


title: Orajärvi (Pello)

text: Orajärvi oli, ennen kuin asutus levisi sinne, pellolaisten verotalojen nautinta-aluetta. Järven ympäristössä oli laajat metsästysmaat ja kalastukseen soveltuvia järviä. Järvien ja jokien rannoilla oli luonnonniittyjä. Uudisasutus syntyi Orajärvelle suhteellisen myöhään. Tornionjoen jokivarren asutus oli noussut jo ylös pohjoiseen, ja Ylitornion ja Pellon isoille järville oli uudisasutus myös jo levinnyt ennen kuin Orajärvelle perustettiin 1783 ensimmäinen uudistalo. Pysyvä asutus syntyi, tosin vasta useiden talonpitoa yrittäneiden jälkeen, vuoden 1833 tienoilla, jolloin uudistaloon asettuneen isännän ja hänen jälkeläistensä voidaan katsoa aloittaneen kylän pysyvän asutuksen.


title: Hittirähinä 1

text: Hittirähinä 1 on Martti Servo ja Napander -yhtyeen vuonna 2008 julkaisema kokoelmalevy. Se nousi Suomen virallisen listan sijalle 22, ja pysyi listalla yhteensä 17 viikkoa.


title: Warner Music Canada

text: Warner Music Canada on kanadalainen Warner Music Groupin alainen Kanadassa toimiva yritys ja sen omistaa Edgar Bronfman Jr.. Sen nimi on vaihtunut useasti ja yhtiö sai tämän nimen vuonna 1990.


title: Tridacna crocea

text: Tridacna crocea on pienikokoisin jättiläissimpukkalaji. Se elää luonnossa trooppisella Indopasifisella merialueella, ja sitä pidetään myös riutta-akvaarioissa.


title: Tridacna crocea

text: "Tridacna crocea" kasvaa halkaisijaltaan korkeintaan 15–23 cm pitkäksi. Se on sukunsa värikkäin laji, ja siinä voi olla erilaisina kuvioina sinistä, oranssia, ruskeaa, vihreää, harmaata, violettia ja keltaista. Sen vaipassa on yleensä hohtavia pilkkuja tai juovia, jotka ovat sävyltään sinisiä, keltaisia tai vihreitä. Laji muistuttaa väriltään "Tridacna maxima"a, mutta lajit voi erottaa toisistaan kuoren muodon perusteella: "T. maxima" on pitkulaisempi, "T. crocea" pyöreämpi.


title: Tridacna crocea

text: Muiden jättiläissimpukoiden tavoin sillä on voimakkaasti poimullinen kaksiosainen kuori. Kuoren välistä työntyy esille hyllyvä lihasmassa eli "vaippa", jonka keskellä törröttää putkimainen suuosa. Kun simpukka haluaa sulkea kuorensa, se ruiskuttaa vettä ulos tämän suuaukon kautta. "Tridacna crocea"lla on suuaukon ympärillä pieniä lonkeroita, joiden avulla se tehostaa planktonin siivilöitymistä suuhunsa.


title: Tridacna crocea

text: Kuoren saranapuolella on aukko, josta työntyy ulos lihaksikas jalka. Jalalla simpukka tarrautuu alla olevaan merenpohjaan. Tämä aukko on crocea-lajilla suurempi kuin muilla saman suvun lajeilla, mikä toimii yhtenä lajituntomerkkinä. Jalkansa avulla se porautuu syvälle koralliriuttaan tai meren kivipohjaan. Siitä on yleensä näkyvissä vain vaippa ja kuoren yläosa.


title: Tridacna crocea

text: Jättiläissimpukoiden elimistössä elää symbioottisia zooksantellileviä. Simpukan vaipan pinnassa näkyvät tummemmat läikät ovat läpinäkyviä kohtia, jotka toimivat linsseinä ja ohjaavat valoa syvemmälle vaippaan levien käyttöön.


title: Tridacna crocea

text: "Tridacna croceaa" tavataan Thaimaasta Uuteen Kaledoniaan. Se elää matalassa vedessä, missä se saa runsaasti valoa. Se saattaa olla kadonnut Tuvalulta, eikä sen esiintyminen Guamissa ole varmaa.


title: Tridacna crocea

text: "Tridacna crocea" -simpukat elävät luonnossa useiden yksilöiden yhdyskuntina. Ne asettuvat riutalla usein ylemmäksi kuin sukulaislaji Tridacna maxima, näin Tridacna crocea saa mahdollisimman paljon valoa. Se porautuu jalkansa avulla tiiviisti kiinni kiveen tai koralliin, etteivät aallot ja vuorovesi heittelisi sitä.


title: Tridacna crocea

text: Jättiläissimpukat ovat hermafrodiitteja: ne syntyvät koiraina, mutta osa toimii myöhemmin naaraana. Kun kutuaika tulee, ne laskevat veteen signaalikemikaaleja, minkä jälkeen osa simpukoista laskee mätimunia, osa siittiöitä. Lisääntymisen laukaisee oikea kuunvaihe, vuorokaudenaika ja muiden simpukoiden laskemat kemikaalit.


title: Tridacna crocea

text: Symbioottiset levät tuottavat suuren osan simpukan tarvitsemasta ravinnosta. Se hankkii ravintoa myös suodattamalla vedestä planktonia suuaukkonsa avulla. Jos tätä simpukkalajia pidetään akvaariossa, jossa ei ole muita ruokittavia eläimiä (esimerkiksi kaloja tai koralleja), sille olisi tarjottava päivittäin hienojakoista ruokaa. Riittävän pölymäisen ruoan hankkiminen voi olla vaikeaa, sillä luonnossa "Tridacna crocea" syö nanoplanktonia eli planktoneliöistä pienimpiä.


title: Tridacna crocea

text: "Tridacna crocea" on herkkä vedenlaadulle. Lämpötilan tulisi olla 22–25 ºC, suolapitoisuudesta kertovan ominaispainon 1,023–1,025 ja pH 8,1–8,4. Sopiva kalsiumin määrä on 400–480 mg/litra ja karbonaattikovuus 7–12 dH. Myös strontiumin ja jodin saannista on huolehdittava.


title: Avatkaa ovi!

text: Avatkaa ovi! on Martti Servo ja Napander -yhtyeen vuonna 2002 julkaistu konserttialbumi. Albumin äänitys on tehty heinäkuussa 2001 ravintola Semifinalissa Helsingissä ja ravintola Dynamossa Turussa.


title: Karbonaattikovuus

text: Karbonaattikovuus (KH) on liuoksen ominaisuus, joka kertoo, paljonko siinä on karbonaatti- (CO) ja bikarbonaatti- (HCO) ioneita. Karbonaattikovuus ilmaistaan joko milligrammoina litrassa (mg/l) tai saksalaisina kovuusasteina (°dH).


title: Karbonaattikovuus

text: Yksi kovuusaste vastaa noin pitoisuutta 17,8575 mg/litra.


title: Karbonaattikovuus

text: Akvaarioveden karbonaattikovuutta seurataan, sillä karbonaatit toimivat pH:n puskureina estäen haitallisia veden happamuuden heilahteluja.


title: Karbonaattikovuus

text: Veden kovuus on eri asia: kokonaiskovuudella tarkoitetaan liuenneiden kalsium- ja magnesiumsuolojen määrää. Kaivovesi on yleensä kovaa kalkkikivialueilla. Kalkkikivi taas sisältää kalsiumkarbonaattia, joka veteen liuenneena nostaa sekä kokonaiskovuutta että karbonaattikovuutta.


Turkmenistanin sosialistisen neuvostotasavallan vaakuna oli Turkmenistanin sosialistisen neuvostotasavallan tunnus. Sen otti käyttöön Turkmenistanin sosialistisen neuvostotasavallan hallitus 2. maaliskuuta 1937. Vaakunassa on tyypilliset kommunismin symbolit; sirppi ja vasara, punainen tähti ja auringonnousu. Vaakunan keskellä on öljynporaustorni ja öljyputki ja vaakunan sivuilla vehnän tähkät ja puuvillaa. Vaakunan sivuilla lukee neuvostotasavaltojen yhteinen tunnuslause "Kaikkien maiden työläiset, liittykää yhteen!" (, "Ähli ýurtlaryň proletarlary, birleşiň!") ja (). Itsenäistyttyään Turkmenistan poisti neuvostoaikaisen vaakunan käytöstä vuonna 1992.


title: Turkmenistanin sosialistisen neuvostotasavallan vaakuna

text:
Turkmenistanin sosialistisen neuvostotasavallan perustamisen jälkeen vuonna 1924 sillä ei aluksi ollut minkäänlaista tunnusta. Ensimmäisen version suunnitteli Andrei Karelin 1926 ja sitä muutettiin hiukan vuonna 1927. Siinä oli vehnäseppeleiden ympäröimässä sinisessä kentässä neljään osaan jaettu kuvio, jonka keskellä oli perinteinen Turkmenistanissa käytetty mattokuvio. Kentissä oli ylhäältä vasemmalta lueteltuna:
Alhaalla on kuvattu nouseva aurinko sekä alasin, sirppi ja vasara. Vehnälyhteitä kiertävässä nauhassa lukee Neuvostoliiton motto venäjäksi ja turkmeeniksi.


text: Vuonna 1937 otettiin käyttöön uusi vaakuna. Vuonna 1940 turkmeeninkielinen motto muutettiin kyrillisille kirjaimille. 1977 lisättiin vielä yläreunaan lyhenne "TSSR".


title: Süper Star

text: ”Süper Star” on Sibel Tüzünin esittämä kappale, joka edusti Turkkia Eurovision laulukilpailuissa 2006. Kappale sijoittui semifinaalissa 8. sijalle ja finaalissa 11. sijalle.


title: Cornerstones 1967–1970 (albumi)

text: Cornerstones 1967-1970 on yhdysvaltalaisen kitaristin Jimi Hendrixin kokoelma-albumi vuodelta 1990. Albumi sisältää kappaleita levyiltä "Are You Experienced", "Electric Ladyland" ja "First Rays of the New Rising Sun".


title: Ihmislepakko

text: Ihmislepakko () on kuvitteellinen sarjakuvahahmo, joka esiintyy DC Comicsin julkaisemissa sarjakuvissa. Ihmislepakko on yksi Batmanin vihollisista ja DC Comicsin superroistoista, mutta on toisinaan sarjakuvissa esiintynyt myös sankarillisena hahmona. Ihmislepakon loivat piirtäjä-käsikirjoittaja Frank Robbins ja piirtäjä Neal Adams, ja se teki ensiesiintymisensä vuoden 1970 kesäkuussa "Detective Comics" -lehden numerossa 400.


title: Ihmislepakko

text: Ihmislepakko on todellisuudessa tohtori Robert Kirkland ”Kirk” Langstrom, joka on erikoistunut lepakkojen tutkimiseen. Hän kehittää yhdisteen, jonka avulla ihminen voi saada lepakkojen saalistuksessa käyttämän kyvyn suunnistaa kaikuluotauksen avulla. Koska Langstrom on itse kuuroutumassa, hän päättää testata kehittämäänsä yhdistettä itseensä. Yhdiste antaa Langstromille kyvyn kaikuluotaamiseen, mutta sivuvaikutuksena hän muuttuu ihmisen kokoiseksi jättiläislepakoksi. Lepakoksi muuttumisen ja sen mukanaan tuomien yliluonnollisten voimien ohella yhdiste vaikuttaa hänen älykkyyteensä ja muistiinsa.


title: Michael John Nicoll

text: Michael John Nicoll (29. syyskuuta 1880 Midhurst, Sussex Englanti – 31. lokakuuta 1926 Leeds Englanti) oli englantilainen lintutieteilijä.


title: Michael John Nicoll

text: Nicoll kävi koulua St. Leonards Schoolissa. Hän teki kaksi vuotta töitä maatilalla, mutta intohimo luontoon ja etenkin lintuihin estivät häntä ryhtymästä maanviljelijäksi. Tutustuminen tohtori Philip Lutley Sclateriin avasi hänelle tien Lontoon eläintieteellisen seuran (Zoological Society) puutarhoihin ja kirjastoon. Sclaterin suosituksesta Nicoll pääsi luonnontieteilijänä mukaan kolmelle lordi Crawfordin johtamalle tutkimusmatkalle höyrylaiva "Valhalla"lla vuosina 1902–1906. Matkoistaan Nicoll kirjoitti kirjassaan "Three Voyages of a Naturalist" vuonna 1908. Havaitsemistaan linnuista hän laati raportit "The Ibis"-lehteen (1904 ja 1906). Nicoll toimitti British Museumiin 732 linnun kokoelman. Hän kuvaili seitsemän uutta lintulajia, jotka eivät enää nykyisin ole omia lajeja. Viisi alalajia on edelleen Nicollin nimeämiä, muun muassa afrikantervakiitäjän ("Apus barbatus") alalaji "mayottensis".


title: Michael John Nicoll

text: Vuonna 1906 Nicoll sai apulaisjohtajan viran Egyptin hallituksen puutarhoissa Gizassa. Egyptissä hän keräsi 4 000 linnun kokoelman ja kirjoitti kirjan Egyptin linnuista "Hand-list of the Birds of Egypt" (1919). Vuonna 1923 Nicoll yleni puutarhojen johtajaksi, mutta hänen terveytensä petti, ja jo vuoden päästä hän joutui eroamaan ja palaamaan Englantiin.


title: Michael John Nicoll

text: Nicoll avioitui Norris Lyonin kanssa vuonna 1912.


title: Xx

text: Xx tarkoittaa seuraavia:Aihepiiriin liittyy myös seuraava:


title: X (täsmennyssivu)

text: X voi tarkoittaa ainakin seuraavia:


title: Anette Latva-Piikkilä

text: Latva-Piikkilä on ollut mukana suomalaisten naisrata-autoilijoiden Team Womena -tiimissä. Hän on itse ajanut muun muassa kartingia Cup-, SM-, PM- ja EM-tasoilla eri luokissa.


title: Greatest Hits (Kari Peitsamo ja Ankkuli)

text: Greatest Hits on Kari Peitsamon ja Ankkulin viides ja Peitsamon seitsemäs albumi vuodelta 1980. Se on samalla ensimmäinen Ankkuli-yhtyeen albumi, jonka kaikilla raidoilla soittaa varsinainen Ankkuli-yhtye Peitsamo–Majamaa–Siirtola. Levyn kannessa on kuva Peitsamosta esiintymässä Ylen "Hepskukkuu"-ohjelmassa studio-orkesterin kanssa.


text: Levyltä julkaistiin single "Koputa kolmasti (oveen rakkauden) / Aabrahamin kapakka".


text: Albumi ei nimestään huolimatta ole kokoelmalevy vaan sisälsi ainoastaan ennenjulkaisemattomia levytyksiä. Kappaleista puolet on käännösversioita kansainvälisesti tunnetuista rock-kappaleista. Vaikka sitä ei levyn kannessa mainita, "Mystiikkaa" on käännös John Mayallin kappaleesta "Dream with Me" ja "Täytyy mennä Viikiin" Mayallin kappaleesta "Thinking of my Woman".


text: Rocket Records on julkaissut albumin yhteispainoksena yhtyeen seuraavan Vallankumous-abumin kanssa alkuvuodesta 2015.


title: Sekurokratia

text: Sekurokratia on eräs länsimaisen Venäjä-tutkimuksen käyttämä nimitys Venäjän poliittisesta järjestelmästä Vladimir Putinin aikana, jolla käsitteellä tuodaan esille, että merkittävässä valta-asemassa ovat valtion turvallisuuskoneistot, kuten armeija, poliisi ja turvallisuuspalvelu. Sekurokratia pitää valtion turvallisuutta ja vakautta ylimpänä tavoitteenaan ellei peräti pakkomielteenä. Suomessa termiä on käyttänyt tuotannossaan erityisesti dosentti Arto Luukkanen. Sekurokratia perustellaan joko ulkoisella tai sisäisellä kriisillä, jossa järjestelmän ja valtion viholliset ovat koko ajan valmiina tuhoamaan järjestelmän. Sekurokratia tarvitsee elääkseen illuusion turvallisuuden puutteesta.


title: Sekurokratia

text: Vallan rakennetta on Venäjällä verrattu kolmiosaiseen sipuliin: hallinnon ytimen muodostavat Putin ja sisäpiiriläiset eli (kesän 2012 tilanteen mukaan) pääministeri Medvedev, presidentinhallinnon päällikkö Ivanov ja turvallisuusneuvoston sihteeri Patrušev. Seuraavaksi tulevat niin sanotut voimakkaat ministeriöt, kuten sisä- ja ulkoministeriöt, joilla voi olla käytössään myös aseellisia joukkoja. Kolmantena osana ja kaikkien edellisten instituutioiden pohjana on Venäjän federaation turvallisuusneuvosto, joka toimii läheisessä yhteistyössä sekä presidentinhallinnon että turvallisuuspalvelu FSB:n kanssa.


title: Sekurokratia

text: Venäjän toisen presidentin Vladimir Putinin luomaa valtamallia sanottiin vallan vertikaalin, sekurokratian, ohjatun ja suvereenin demokratian lisäksi myös putinismiksi. Nähtäväksi jää, muuttaako Medvedev hallituskaudellaan putinismia. Vuoden 2009 syksyyn mennessä putinistinen linja näytti jatkuvan.


title: Sekurokratia

text:
Putinismia luonnehtivat seuraavat piirteet:
Uskotaan maata hallitsevan eliitin pyrkivän entistä enemmän haalimaan taloudellista ja poliittista valtaa itselleen, luoden autoritaarista poliisivaltiota, jossa olisi korporatiivinen, valtiojohtoinen talous.


title: Hamid Dastmalchi

text: Hamid Dastmalchi on iranilais-yhdysvaltalainen pokeriammattilainen.


title: Hamid Dastmalchi

text: Dastmalchi voitti World Series of Pokerin pääturnauksen vuonna 1992. Vuoden 1995 pääturnauksessa hän sijoittui neljänneksi.


title: Tuulivoima Ranskassa

text:
Tuulivoima Ranskassa kertoo tuulivoimaan liittyvistä seikoista Ranskassa.
Global Wind Enenrgy Council -raportin mukaan Ranskassa on suuri tuulivoimapotentiaali.


title: Tuulivoima Ranskassa

text:
Ranskassa oli vuonna 2009 tuulivoima 4 492 MW ja lisäys vuonna 2009 oli 1 088 MW, mikä on 32 % vuosikasvu.
Vuonna 2000 tuulivoimaa oli vain 30 MW. Vuoden 2007 tuulivoimaa oli 2 454 MW ja lisäksi 3 500 MW on jo hyväksytty asennettavaksi. Nopea kapasiteetin kasvu Ranskassa perustuu tuulivoiman syöttötariffiin, joka otettiin käyttöön vuonna 2001. Ranskan hallituksen tavoite on 25 000 MW tuulivoimaa vuonna 2020.


title: Tuulivoima Ranskassa

text: Ranskan tavoitteena on saavuttaa 26 gigawatin tuulivoimakapasiteetti vuonna 2023. Vuoden 2018 alussa kapasiteetti oli 12,9 gigawattia.


title: Albert Stewart Meek

text: Albert Stewart Meek (1871 Lontoo – 1943) oli englantilainen luonnontieteilijä ja lintujen keräilijä.


title: Albert Stewart Meek

text: Meekin isä oli lontoolainen kauppias. Vuonna 1893 Albert Meek matkusti Australiaan ja asui jonkin aikaa George Barnardin "Coomooboolaroo"-karjatilalla, jossa oli nykyisin hävinneen paratiisikaijan ("Psephotus pulcherrimus") ainoa australialainen esiintymispaikka. Vuonna 1894 Meek palasi Englantiin ja ryhtyi keräämään lintuja ja hyönteisiä Walter Rothschildille, ensin Englannissa, sitten Australiassa ja myöhemmin muualla Oseaniassa, eritoten Salomonsaarilla, Uudessa-Guineassa ja Bougainvillessä. 18 vuotta kestäneen keräilyn lisäksi hän ryhtyi välittämään sulkia ja hyönteisiä.


title: Albert Stewart Meek

text: Vuonna 1904 Meek matkusti Choiseuliin Salomonsaarille, missä hän ampui maailmankaikkeuden viimeiset kuusi töyhtöpyykyyhkyä ("Microgoura meeki"). Retkeillessään Uudessa-Guineassa 1906 Meek ampui ensimmäisen ("Ornithoptera alexandrae") yksilön, maailman suurimman perhosen. Vieraillessaan Papualla Meek laski, että päällikön sulkapäähineeseen tarvittiin vähintään 23:n tapetun paratiisilinnun sulat.


title: Albert Stewart Meek

text: Meekin linnunnahka- ja hyönteiskokoelmat kuuluvat British Museumin luonnonhistoriallisen museon tärkeimpiin kokoelmiin. Meekin keräämiä näytteitä on esillä myös American Museum of Natural Historyssa New Yorkissa.


title: Luettelo vuoden 1964 miehittämättömistä avaruuslennoista

text: Tämä on luettelo vuoden 1964 miehittämättömistä avaruuslennoista. Vuonna 1964 tehtiin 127 laukaisuyritystä, joista osa oli usean satelliitin yhteislaukaisuja. Ainakin 13 epäonnistui. Yhdysvaltojen ja Neuvostoliiton ohella satelliitteja toteutti Italia.


title: Indopasifinen merialue

text: Indopasifinen merialue on luonnonmaantieteellinen alue, johon kuuluvat Intian valtameren trooppiset osat, Tyynenmeren trooppisen osan länsi- ja keskiosa sekä niiden välissä olevat merialueet Indonesian ympäristössä. Alueeseen eivät kuulu näiden valtamerten viileämmät osat, ei myöskään Tyynenmeren itäosa.


title: Indopasifinen merialue

text: Indopasifinen merialue on meribiologiassa yleisesti käytetty käsite, sillä monien lajien levinneisyysalue ulottuu Madagaskarilta Japaniin ja Oseaniaan, mutta sen sijaan Atlantilla on eri lajisto.


title: Indopasifinen merialue

text: Käsitteen ovat ottaneet käyttöön myös etnografia ja geopolitiikan tutkimus käsiteltäessä indopasifisen alueen asukkaita ja poliittisia aihealueita.


title: Leo Puustinen

text: Leo Armas Puustinen (s. 1951 Nilsiä) on suomalainen upseeri ja eversti evp., joka toimi mm. Kuopion sotilasläänin komentajana 1. elokuuta 2002 – 31. joulukuuta 2006.


title: Leo Puustinen

text: Hän on käynyt Kadettikoulun valmistuen vuonna 1974 huoltolinjalta.


title: Leo Puustinen

text: Puustinen toimi vuodesta 2009 Kuopion kaupunginvaltuutettuna ja kaupungin sosiaali- ja terveyslautakunnan puheenjohtajana. Hän erosi kaupunginvaltuutetun tehtävästä syksyllä 2010 muutettuaan toiselle paikkakunnalle. Hän kuului Kokoomuksen valtuustoryhmään.


title: Leo Puustinen

text: Puustinen on toiminut myös Sotainvalidien Veljesliiton Pohjois-Savon piirin puheenjohtajana sekä jäsenenä Kuopion Osuuspankin hallintoneuvostossa (2004–2009) ja Suomi-yhtiön (Keskinäinen Henkivakuutusyhtiö Suomi) edustajistossa 2009–2012.


title: Günther Lütjens

text: Günther Lütjens (25. toukokuuta 1889 Wiesbaden, Saksan keisarikunta – 27. toukokuuta 1941 taistelussa Atlantilla) oli saksalainen amiraali toisen maailmansodan aikana.


title: Günther Lütjens

text: Lütjens liittyi merikadetiksi Saksan keisarilliseen laivastoon vuonna 1907. Ensimmäisen maailmansodan alussa hän palveli päällikkönä torpedoveneissä. Helmikuusta 1916 sodan loppuun hän toimi torpedovene-puolilaivueen komentajana johtaen veneitä iskuissa Dunkerquen edustalla. Hän jatkoi torpedoveneyksikköjen komentajana Weimarin tasavallan aikana, kunnes eteni 1930-luvun alussa esikuntaupseeriksi. Hänet ylennettiin kontra-amiraaliksi 1937.


title: Günther Lütjens

text: Toisen maailmansodan aikana hän toimi laivastonkomentajana lännessä. Hän osallistui Tanskan ja Norjan valtaamiseen suunnatussa operaatio Weserübungissa Pohjanmerellä olleen laivasto-osaston komentajana keväällä 1940. Osastoon kuuluivat muun muassa taisteluristeilijät "Scharnhorst" ja "Gneisenau" ja se kävi tuloksettoman taistelun Britannian Kuninkaallisen laivaston taisteluristeilijä "HMS Renownin" kanssa.


title: Günther Lütjens

text: Kesäkuussa 1940 Lütjens palkittiin rautaristin ritariristillä. Hänet ylennettiin amiraaliksi 1. syyskuuta 1940.


title: Günther Lütjens

text: Joulukuussa 1940 Lütjens johti operaatio Berliniä, jossa "Scharnhorst" ja "Gneisenau" hyökkäsivät brittien kauppalaivastoa vastaan Atlantilla. Saksalaiset joutuivat keskeyttämään operaation huonon sään vuoksi, mutta ehtivät upottaa brittialuksia 115 000 tonnin edestä.


title: Günther Lütjens

text: Operaatio uusittiin tammikuun lopulla. Lütjens valitsi "Gneisenaun" lippulaivakseen ja kaappasi tai upotti yhdessä "Scharnhorstin" kanssa 22 alusta. Vaikka brittisota-alukset yhyttivät Lütjensin osaston muutaman kerran, hän onnistui välttämään todelliset yhteenotot.


title: Günther Lütjens

text: Suunnitelmien mukaan operaatioon olisi osallistunut suurempi määrä saksalaisaluksia, mutta kun Lütjens purjehti avomerelle oli hänellä mukanaan vain "Bismarck" ja raskas risteilijä "Prinz Eugen". Tanskansalmen taistelussa 24. toukokuuta 1941 Lütjens onnistui upottamaan taisteluristeilijä "HMS Hoodin" ja vahingoittamaan taistelulaiva "HMS Prince of Walesia" Grönlannin edustalla. "Bismarck" vaurioitui itsekin lyhyen taistelun aikana, jolloin Lütjens määräsi "Prinz Eugenin" jatkamaan operaatiota yksin.


title: Günther Lütjens

text: Britit onnistuivat löytämään vaurioituneen taistelulaivan. Lentotukialus "HMS Ark Royalilta" lähteneet Fairey Swordfish -torpedokoneet osuivat siihen torpedoilla 26. toukokuuta. Laivan vauhti hidastui, jolloin siitä tuli helppo kohde brittien Tribal-luokan hävittäjille, jotka torpedoivat sitä yön turvin lisää.


title: Günther Lütjens

text: 27. toukokuuta varhain aamulla Lütjens lähetti viestin läheiselle saksalaiselle sukellusveneelle: "Laivaa ei voi enää ohjata. Taistelemme viimeiseen ammukseen. Kauan eläköön Führerimme."


title: Günther Lütjens

text: Tämän jälkeen taistelulaivat "HMS King George V" ja "HMS Rodney" avasivat tulen alusta kohti. "Bismarck" paloi ja eräs viimeisistä upseereista, aluksen yli-insinööri kommodori Junak käski upottaa sen. Vain 118 jäi henkiin, kun taistelulaivan mukana upposi yli 2000 miestä. Yksi heistä oli Günther Lütjens, joka oli todennäköisesti kuollut aiemmin, kun "HMS King George V:n" tykinammus oli osunut komentosiltaan.


title: Kustaa Kujala

text:
Kustaa Kujala () oli suomalainen jääkärikapteeni. Hän oli Saksassa jääkärikoulutuksen saanut sotilas, joka taisteli jo ensimmäisessä maailmansodassa Saksan itärintamalla ja myöhemmin joukkueenjohtajana Suomen sisällissodassa. Maailmansotien aikana hän palveli aluksi huollossa, kunnes talvisodan jälkeen hänet siirrettiin pääasiallisesti sotavankeinhoitoon. Sotien jälkeen hänet tuomittiin Kenttätuomioistuimessa toimista sotavankien parissa.
Kujalan vanhemmat olivat työnjohtaja Tuomas Kujala ja Anna Kustaava Mattinen. Hänet vihittiin avioliittoon vuonna 1919 Johanna Nelimarkan kanssa.


title: Kustaa Kujala

text: Kujala kävi kansakoulun ja suoritti yksityisesti viidennen luokan Viipurin reaalikoulussa vuonna 1925 ja osan seitsemättä luokkaa Helsingin suomalaisessa lyseossa vuonna 1927. Hän kävi Haminan taistelukoulun vuonna 1918 ja suoritti kaasusuojelukurssin vuonna 1922. Reserviupseerikoulun hän kävi vuonna 1926 ja komppanianpäällikkökurssin vuonna 1935 sekä luutnanttikurssin vuonna Suojeluskuntain päällystökoulussa vuonna 1938. Kujala suoritti maailmansotien aikana komppanianpäälliköille tarkoitetun aseupseeri- ja kaasunsuojelukurssin.


title: Kustaa Kujala

text: Kujala työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 16. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamalta paluun jälkeen hänet siirrettiin 23. syyskuuta 1917 pataljoonan pioneerikomppaniaan. Hän osallistui vuonna 1917 Libaussa järjestetylle rautatienrakennus- ja veturinkuljettajakursseille.


title: Kustaa Kujala

text: Kujala saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi 8. jääkäripataljoonan 4. komppaniaan, josta hänet siirrettiin 30. maaliskuuta 1918 alkaen 3. komppaniaan. Hän otti osaa sisällissodan taisteluihin Raudussa ja rajaseudulla, missä hän haavoittui 13. huhtikuuta 1918.


title: Kustaa Kujala

text: Kujala toimi sisällissodan jälkeen koulutusaliupseerina edelleen 4. Jääkärirykmentissä ja sen 2. komppaniassa. Rykmentistä muodostettiin myöhemmin Jääkäripataljoona 4. Jääkärirykmentistä hänet siirrettiin 6. heinäkuuta 1918 alkaen koulutusaliupseeriksi Kaartin jääkäripataljoonan 4. komppaniaan ja edelleen 15. huhtikuuta 1921 patterinvääpeliksi Jääkäritykistöön. Jääkäritykistöstä hänet siirrettiin 1. elokuuta 1921 komppanian vääpeliksi Viipurin rykmentin 2. komppaniaan, josta edelleen 1. elokuuta 1925 alkaen 6. Erillisen konekiväärikomppanian talousvääpeliksi. Reserviupseerikoulusta päästyään hänet määrättiin 1. joulukuuta 1926 alkaen nuoremmaksi upseeriksi rykmentin 1. konekiväärikomppaniaan, josta hänet siirrettiin 26. syyskuuta 1927 nuoremmaksi upseeriksi Keski-Suomen rykmentin 8:nteen ja 31. elokuuta 1928 alkaen 4. komppaniaan. Kujala erosi armeijasta ja liittyi Suojeluskuntajärjestöön 16. huhtikuuta 1931 ja hänet sijoitettiin Raahen suojeluskuntapiirin 1. alueen päälliköksi.


title: Kustaa Kujala

text: Kujala osallistui talvisotaan 16. Ampumatarvikevarastokomppanian päällikkönä toimien välillä Työpataljoona Kujalan komentajana. Hän otti osaa sotatoimiin talvisodassa Karjalankannaksella.


title: Kustaa Kujala

text: Välirauhan aikana hän jatkoi entisessä tehtävässään, kunnes jatkosodan puhjettua hänet komennettiin aseupseeriksi Jalkaväkirykmentti 28:aan. Myöhemmin hänet siirrettiin komppanianpäälliköksi Jalkaväenkoulutuskeskus 18:aan, mistä hänet siirrettiin edelleen Kuormastokomppanian päälliköksi Jalkaväenkoulutuskeskus 16:een. Vuonna 1942 hänet siirrettiin päällikön apulaiseksi Sotavankien järjestelyleiri 1:een, josta hänet siirrettiin edelleen Sotavankileiri 24 päälliköksi. Sotavankileiri 24:ssä hän palveli vuoteen 1943 saakka, jolloin hänet siirrettiin koulu-upseeriksi Sotavankileiri 6:een ja edelleen seuraavana vuonna apulaispäälliköksi Sotavankileiri 14:ään. Vihollisuuksien loputtua hän jatkoi apulaispäällikkönä sotavankeudesta palaavien suomalaisten leirillä. Sotien jälkeen hän jatkoi vielä hetken samassa tehtävässä, kunnes hänet kotiutettiin vuonna 1944.


title: Kustaa Kujala

text: Kujala tuomittiin sodan jälkeen vuonna 1946 Puolustusvoimain Pääesikunnan II Kenttätuomioistuimessa hänen toimistaan Sotavankileiri 24 päällikkönä. Tuomionsa kärsittyään hän toimi vielä jonkin aikaa Vakuutusyhtiö Suomen palveluksessa, mutta luopui tehtävästä terveydellisistä syistä. Hänet haudattiin Vaasaan.


Jääkiekon nuorten maailmanmestaruuskilpailut 2009 pelattiin 26. joulukuuta 2008 – 5. tammikuuta 2009, Ottawassa, Ontariossa, Kanadassa. Ottelut pelattiin kahdella areenalla, Ottawa Civic Centressä (yleisökapasiteetti 9 862) ja Scotiabank Placessa (yleisökapasiteetti 19 153).


title: Jääkiekon nuorten maailmanmestaruuskilpailut 2009

text: Mestaruuden voitti jo viidennen kerran peräkkäin Kanada, joka voitti toistamiseen peräkkäin Ruotsin loppuottelussa 5-1. Pronssia voitti Venäjä, joka voitti Slovakian 5-2 pronssiottelussa. Suomi sijoittui seitsemänneksi jouduttuaan putoamissarjaan, mutta voitettuaan sen.


text: Turnauksessa tehtiin uusi yleisöennätys, paikan päällä otteluja kävi katsomassa yhteensä 453 282 katsojaa. Myös loppuottelun yleisömäärä (20 380) oli suurin maailmanmestaruuskilpailujen historiassa.


text: Alkusarjan ottelut jäävät voimaan.Maalivahdit, jotka ovat pelanneet 40% joukkueensa peleistä.


title: Ukrainan maakaasukysymys

text: Ukrainan maakaasukysymys on kiistanaihe Ukrainan valtion ja Venäjän valtio-omisteisen kaasu-yhtiön Gazpromin välillä. Se on puhjennut konflikteiksi vuodenvaihteessa 2005-2006, lokakuusta 2007 maaliskuuhun 2008 ja uudelleen vuodenvaihteessa 2008-2009.


title: Ukrainan maakaasukysymys

text: Koska iso osa Keski- ja Kaakkois-Euroopan käyttämästä kaasusta tulee Ukrainan kautta Venäjältä, kriisi on laajentunut koskemaan myös muita valtioita sekä 2006 että 2009.


title: Ukrainan maakaasukysymys

text: Ukraina on energiahuollossaan riippuvainen Venäjän toimittamasta maakaasusta. Maiden välillä on ollut kasvavaa erimielisyyttä kaasun hinnasta. Neuvostoliiton hajoamisen jälkeen Ukraina joutui maksamaan öljystä maailmanmarkkinahintaa, mutta Venäjä myi sille maakaasua huomattavasti halvemmalla kuin Länsi-Eurooppaan. Osa alennuksesta oli palkkiota Ukrainalle maakaasuputkesta, joka kulkee Ukrainan halki EU-maihin, mutta myös poliittiset syyt vaikuttivat asiaan.


title: Ukrainan maakaasukysymys

text: Vuonna 2005 Gazprom ilmoitti kaasun hinnan nousevan 50 dollarista 230 dollariin tuhannelta kuutiometriltä. Ukraina kieltäytyi maksamasta, Venäjä katkaisi kaasun tulon 1. tammikuuta 2006. Kiista ratkaistiin perustamalla Gazpromin ja ukrainalaisten liikemiesten omistama Sveitsiin rekisteröity Rosukrenergo-yhtiö, joka välitti Ukrainaan turkmenistanilaista ja venäläistä kaasua Venäjän putkistojen kautta keskihintaan 95 dollaria.


title: Ukrainan maakaasukysymys

text: Vuoden 2008 aikana Ukraina maksoi kaasustaan keskimäärin 179,50 US$ tuhannelta kuutiometriltä, alle puolet sen kuin Länsi-Euroopan maat. Uusista hinnoista käytiin neuvotteluja loppuvuonna 2008, jolloin Venäjä tarjosi kaasua hintaan 250 US$/1000 m³.


title: Ukrainan maakaasukysymys

text: Vuoden 2009 alussa Venäjä lopetti kaasun toimitukset Ukrainaan. Syyksi se sanoi maksamattomat velat. 6. tammikuuta 2009 kaasun tulo lakkasi monissa Kaakkois-Euroopan maissa, jotka saavat kaasunsa Ukrainan kautta.


title: Ukrainan maakaasukysymys

text: 7. tammikuuta Venäjän sulki kokonaan kaasuhanat Ukrainaan ja syytti sitä kaasun varastamisesta.


title: Ukrainan maakaasukysymys

text:
10. päivä Venäjän, Ukraina ja EU sopivat EU:n tarkkailijoiden lähettämisestä Ukrainaan valvomaan kaasun virtausta. Ukraina oli kuitenkin lisännyt sopimukseen lisäyksen, jota Venäjä ei voinut hyväksyä ja se joutui allekirjoittamaan sopimuksen uudelleen.
Tiistaina 13. tammikuuta Venäjä ilmoitti avanneensa kaasuhanat, mutta kaasua ei silti virrannut EU:hun asti. Ukraina vetosi siihen että "kaasulle on valittu teknisesti monimutkainen reitti", joka tekisi omat toimitukset mahdottomiksi, ja epäedullisiin kauttakulun ehtoihin.
Asian ratkomiseksi ehdotettiin huippukokousta Venäjän, Ukrainan ja EU:n välille. Venäjän ja Ukrainan pääministerit pääsivät sopimukseen kaasukriisistä 18. tammikuuta käydyissä neuvotteluissa Moskovassa. Gazpromin ja Naftogazin laatiman sopimuksen mukaan Ukraina saa maakaasua 20 % halvemmalla kuin EU ja Venäjä saa kuljettaa maakaasua Ukrainan läpi viime vuoden hinnalla. Kaasutoimitukset on määrä aloittaa välittömästi, kun sopimus on allekirjoitettu.
Kremlin mukaan Ukrainan kaasun hinnaksi tulisi noin 380 US$/1000 m³.


title: Karaiimin kieli

text: Karaiimin kieli (Krimin murteella "къарай тили", Trakain murteella "karaj til") on karaiimien puhuma uhanalainen turkkilainen kieli. Vuonna 1989 karaiimeja oli Neuvostoliitossa 2 600 henkeä, joista vain 21 % osasi karaiimin kieltä. Nykyään puhujia on enää 56, joista 50 asuu Liettuassa ja loput kuusi Ukrainassa.


title: Karaiimin kieli

text: Karaiimi kuuluu turkkilaisten kielten luoteiseen eli kiptšakkilaiseen ryhmään. Sen lähimmät sukukielet ovat krimintataari, karatšai-balkaari ja kumykki. Historiallisesti sitä pidetään kumaanien ja kasaarien kielten jatkajana.


title: Karaiimin kieli

text: Kieli jakautuu Krimin, Trakain (Liettua) ja Galitšin (Länsi-Ukraina) murteisiin. Krimin murre on hyvin lähellä krimintataaria, mutta siinä on paljon muinaisheprealaisia lainasanoja. Liettuaan ja Länsi-Ukrainaan karaiimeja muutti Krimiltä 1300-luvun lopulla. Siellä ympäröivän väestön kielet (venäjä, ukraina, puola ja liettua) ovat vaikuttaneet voimakkaasti karaiimin rakenteeseen.


title: Karaiimin kieli

text: Karaiimeilla on vanha kirjallinen perinne. Arvellaan, että ensimmäinen Vanhan testamentin käännös tehtiin Krimillä 1200–1300-luvulla. 1930-luvulle saakka karaiimit käyttivät etupäässä heprealaista kirjaimistoa. Kirjallisten muistomerkkien joukossa on käsin kirjoitettuja ja painettuja raamatunkäännöksiä, kronikoita ja kansanperinnetekstejä. Uskonnon kielenä käytettiin myös hepreaa.


title: Karaiimin kieli

text: 1990-luvulla Krimillä ja Liettuassa julkaistiin muutamia kielen oppikirjoja ja sitä opetetaan lapsille kerhoissa.


title: Lilli Autti

text: Lilli Autti (s. 1958 Helsinki) on valtiotieteen maisteri Helsingin yliopistosta ja sosiaalihuollon erityisasiantuntija Valvirassa sekä Kirkon diakoniarahaston hallituksen jäsen.


title: Lilli Autti

text: Autti on toiminut jäsenenä Helsingin kaupunginvaltuustossa, Helsingin terveyslautakunnassa ja Uudenmaan maakuntavaltuustossa vuosina 2009–2012 sekä Helsingin sosiaaliasiamiehenä 2001–2012, Sosiaaliasiamiehet ry:n puheenjohtajana 2001–2008., ammattijärjestö Talentian liittovaltuustoedustajana 2004–2012 sekä ammattieettisen lautakunnan jäsenenä 2004–2009, Talentia Helsinki ry:n hallituksen jäsenenä ja edustajana Akavan Uudenmaan aluetoimikunnassa. Vapaaehtoisena riita- ja rikosasioiden sovittelijana Autti on toiminut vuosina 1997–2008 sekä Helsingin Sovittelijat ry:n puheenjohtajana vuosina 2001–2003.


title: Lilli Autti

text: Autti on kiinnittänyt valtakunnallisessa mediassa huomiota toimeentulotuen jakamista koskeviin kuntien laittomiin toimintaohjeisiin ja toimeentulotukivarojen tahalliseen alibudjetointiin. Hän on luonut perusturvarikos-käsitteen sosiaalipoliittiseen keskusteluun.


title: Saksan 2. panssaridivisioona

text: 2. panssaridivisioona () oli Saksan maavoimien panssariyhtymä toisessa maailmansodassa. Se perustettiin vuonna 1935 ja se osallistui 1938 Itävallan liittämiseen Saksaan. Toisen maailmansodan alussa se osallistui Puolan, Luxemburgin, Belgian ja Ranskan valtaukseen. Länsi-Euroopan sotatoimien päätyttyä divisioona palasi Saksaan, mistä se siirrettiin Puolaan miehitystehtäviin.


title: Saksan 2. panssaridivisioona

text: Divisioona lähetettiin maaliskuussa 1941 Romaniaan ja edelleen Balkanille, mistä palatessaan se menetti telakalustonsa. Divisioona oli uudelleen varustettavana operaatio Barbarossan alkaessa ja se siirrettiin itärintamalle vasta syyskuussa 1941. Divisioona kävi Keskustan armeijaryhmän mukana kiivaita taisteluita, ja se lähetettiin tammikuussa 1944 täydennettäväksi Ranskaan. Liittoutuneiden noustessa maihin Normandiassa divisioona osallistui maihinnousuntorjuntaan, minkä jälkeen se yritti estää liittoutuneiden etenemisen Saksaan. Divisioona antautui Yhdysvaltain joukoille toukokuussa 1945.


title: Saksan 2. panssaridivisioona

text: 2. panssaridivisioona perustettiin Würzburgissa 15. lokakuuta 1935 ja sen ensimmäiseksi komentajaksi määrättiin eversti Heinz Guderian. Yhtymään kuuluivat 2. kivääriprikaati ja 2. panssariprikaati. Kivääriprikaatin muodostivat 2. kiväärirykmentti ja 2. moottoripyöräpataljoona. Panssariprikaatin muodostivat ja 3. ja 4. panssarirykmentti. Näiden lisäksi divisioonaan kuului kaksi patteristoinen 74. panssaritykistörykmentti sekä joukko divisioonayksiköitä, jotka liitettiin siihen vasta vuonna 1937. Vuonna 1942 divisioonaan liitettiin 273. ilmatorjuntapatteristo. Panssariprikaatin esikunta lakkautettiin vuoden 1942 lopulla ja kivääriprikaatin esikunta kesällä 1943 divisioonan supistuttua tappioiden ja siirtojen vuoksi.


title: Saksan 2. panssaridivisioona

text: Divisioona sijoitettiin Wieniin Itävallan Saksaan liittämisen jälkeen vuonna 1938. Toisen maailmansodan alkaessa pääosa divisioonan miehistöstä oli Itävallasta.


title: Saksan 2. panssaridivisioona

text: Hyökkäys Puolaan alkoi 1. syyskuuta 1939. Divisioona kärsi Puolan keskiosissa käydyissä taisteluissa merkittäviä tappioita. Se oli mukana Saksan aloittaessa hyökkäyksen länteen vuonna 1940, jolloin se kuului Guderianin johtamaan XIX motorisoituun armeijakuntaan. Se osallistui Luxemburgin valtaukseen ja jatkoi sen jälkeen etenemistään Belgian eteläosiin ja Pohjois-Ranskaan. Divisioonan joukot valtasivat muun muassa toukokuussa 1940 Englannin kanaalin rannikolta Abbevillen. Se oli ensimmäinen yksikkö kanaalin rannikolla ja muodosti siten Dunkerquen motin.


title: Saksan 2. panssaridivisioona

text:
Ranskan antautumisen jälkeen divisioona palasi Saksaan, josta se siirrettiin syyskuussa 1940 edelleen Puolaan miehitystehtäviin. Vuoden 1940 lopulla 4. panssarirykmentti sekä muuta henkilöstöä siirrettiin perustettavaan 13. panssaridivisioonaan ja heitä korvaamaan divisioonaan siirrettiin 304. panssarikrenatöörirykmentti. Uudelleen järjestelyn jälkeen divisioonaan kuului kolmipataljoonaiseksi laajennettu 3. panssarirykmentti sekä kaksipataljoonaiset 2. ja 304. rykmentit, kolmipatteristoinen 74. panssaritykistörykmentti sekä 2. moottoripyörä-, 5. motorisoitu tiedustelu-, 38. panssarintorjunta- ja 38. viestipataljoona.
Maaliskuussa 1941 divisioona lähetettiin Romaniaan, ja se otti osaa Balkanin taisteluihin. Divisioona valtasi 6. vuoristodivisioonan kanssa huhtikuussa Ateenan pakotettuaan Kreikan avuksi lähetetyt brittijoukot vetäytymään etelään.


title: Saksan 2. panssaridivisioona

text: Kreikan taisteluiden jälkeen divisioona lähetettiin Baijeriin lepoon. Miehistö ja pyöräajoneuvot siirrettiin Albanian kautta Jugoslaviaan ja edelleen Kroatiaan, mistä ne siirrettiin junakuljetuksin Saksaan. Divisioonan telakalusto lastattiin "M/S Marburgiin" (7564 grt) ja "M/S Kybfelsiin" (7764 grt) Patraksen satamassa Kreikassa, josta ne oli tarkoitus kuljettaa Tarantoon Etelä-Italiaan.


title: Saksan 2. panssaridivisioona

text: Britannian kuninkaallisen laivaston miinalaiva "Abdielin" oli keväällä 1941 laskenut 150 miinan miinasulun Lefkasin ja Kefalonian välille. 21. toukokuuta divisioonan kalustoa kuljettaneet alukset ajoivat Ducatonniemen itäpuolella sulkuun ja upposivat. Lisäksi tuhoutuivat kuljetusta suojanneet Regia Marinan hävittäjä "RN Carlo Mirabello" ja tykkivene "RN Matteucci". Hyökkäyksen Neuvostoliittoon alkaessa 22. kesäkuuta 1941 divisioona oli Saksassa odottamassa uutta kalustoa. Divisioona siirrettiin heinäkuussa Puolaan, josta se siirrettiin elokuussa Etelä-Ranskaan.


title: Saksan 2. panssaridivisioona

text:
Syyskuussa 1941 2. panssaridivisioona siirrettiin itärintamalle keskustan armeijaryhmään, ja se saapui rintamalle lokakuussa. Vuoden lopulla divisioona osallistui Moskovan taisteluun. Se pääsi Himkiin saakka, ja sen 5. panssaritiedustelupataljoona raportoi nähneensä Moskovan Kremlin. Neuvostojoukkojen talvihyökkäys 1941–1942 työnsi divisioonan armeijaryhmän mukana kauemmas Moskovasta ja se osallistui Klinin, Karmanovon, Bjelojen ja Rževin taisteluihin, jossa divisioona kärsi suuria tappioita.
Vuonna 1942 5. tiedustelupataljoona organisoitiin uudelleen. Siitä muodostettiin 24. moottoripyöräpataljoona, joka siirrettiin 24. panssaridivisioonaan. Myöhemmin 2. moottoripyöräpataljoona organisoitiin 2. panssaritiedustelupataljoonaksi. Divisioona myös menetti kaksi panssaripataljoonistaan, kun ne lähetettiin etelään Volgalle ja Kaukasukselle tehtävään hyökkäykseen. Maaliskuussa 1943 muodostettiin uusi Panther-panssarivaunuin varustettu 3. panssarirykmentin I pataljoona. Heikentynyt divisioona otti osaa taisteluihin keskustan armeijaryhmän alueella vuonna 1942 sekä seuraavana vuonna operaatio Büffeliin eli vetäytymiseen Rževin alueelta. Näiden lisäksi se osallistui vuonna 1943 Kurskin panssaritaisteluun sekä Orjolin, Kiovan, Homelin ja puolustustaisteluihin Dneprin keskijuoksulla.


title: Saksan 2. panssaridivisioona

text: Tammikuussa 1944 raskaita tappioita kärsinyt divisioona vedettiin Amiensiin Ranskaan lepoon ja täydennettäväksi. Siihen liitettiin Tiger-vaunuin varustettu 507. raskas panssaripataljoona ja 3. panssarirykmentin I pataljoona sai kalustokseen Panther-vaunut. Divisioonan joukot saivat myös koulutusta, muun muassa pimeätoiminnasta. Divisioona sai määräyksen 10. kesäkuuta siirtyä Normandian maihinnousun torjuntaan, mihin se kykeni siirtymään tulematta havaituksi. Brittiläinen 7. panssaridivisioona, joka oli vallannut Villers-Bocagen 13. kesäkuuta, yllättyi havaittuaan 2. panssaridivisioonan jalkaväkijoukkojen olevan alueella. Brittidivisioona vetäytyi Tracy-Bocageen, joka sen tuli pitää hinnalla millä hyvänsä. 2. panssaridivisioonan joukot valtasivat 15.–16. kesäkuuta kukkulan 174 ryhmittyen puolustukseen Caumontin ympäristöön. Divisioona siirrettiin kesäkuun lopulla Vireen. Divisioona osallistui epäonnistuneeseen Mortainin vastahyökkäykseen elokuussa, minkä jälkeen vaunuja oli jäljellä enää 25. Falaisen motissa divisioona tuhoutui lähes täysin murtautuessaan motista ulos, ja se vedettiin rintamalta.


title: Saksan 2. panssaridivisioona

text: Divisioonaan kuului 1. syyskuuta 27 panssarivaunua, 12 tykkiä ja 1 600 miestä. Se muodostettiin uudelleen Bitburgissa sekä Winlichissä Eifelin alueella, jossa siihen liitettiin 352. jalkaväkidivisioonan jäänteet. Divisioona lähetettiin takaisin taisteluun, ja se otti joulukuussa osaa Ardennien taisteluun hyökkäyksen kärkenä. Divisioonan viimeinen sotatoimi oli Reinin puolustus keväällä 1945. Divisioonan vahvuus hupeni neljään panssarivaunuun, kolmeen rynnäkkötykkiin ja 200 mieheen. Divisioonan jäänteet liitettiin panssariprikaati Thüringeniin, ja se taisteli Moselin keskijuoksulla Hunsrückissä, Reinillä ja Karlsbad–Pilsenissä. Loput osallistuivat Fuldan puolustukseen huhtikuussa 1945. Jäljellä olevat antautuivat Yhdysvaltain armeijalle Plauenissa ja Kötzingissä toukokuussa 1945.


title: Saksan 2. panssaridivisioona

text: Divisioonankomentajina olivat:


title: When the Night Is Cold

text: When the Night Is Cold on Army of Lovers -yhtyeen ensimmäinen kaupallinen singlejulkaisu. Sen julkaisi Sonet Grammofon -levy-yhtiö vuoden 1987 lopussa. Kappale sai radiosoittoa, mutta ei noussut listoille kotimaassaan Ruotsissa. Vuoden 1988 keväällä Army of Lovers julkaisi kappaleen myös Englannissa, mutta ilman menestystä. Kappale sisältyy "Master Series" -kokoelmaan, joka julkaistiin Euroopassa vuonna 1997, yhtyeen hajoamisen jälkeen. Kappale oli aiemmin ollut saatavilla CD-muodossa vain Pohjois-Amerikassa ilmestyneellä ensialbumilla "Army of Lovers", joka Euroopassa julkaistiin nimellä "Disco Extravaganza".


title: Siperianpaju

text: Siperianpaju ("Salix schwerinii") on koillisaasialainen pajulaji, jota on viime aikoina tuotu Suomeenkin pensas- ja pajuntyöstötarkoituksiin. Se menestyy hyvin mantereisessa ilmastossa, onhan se kotoisin jopa Kolymaltä ja Pohjois-Kiinasta. Vain nuoret vesat ovat arkoja syyshallalle.


title: Siperianpaju

text: Pajun suikea lehti muistuttaa Suomessa tuiki tavallisen kiiltopajun lehteä.